title: Museoajoneuvo

text: Myös Ruotsissa on käytössä Suomen kaltainen museoajoneuvojärjestelmä. Ruotsissa veteraaniajoneuvoharrastajien kattojärjestö on "Motorhistoriska Riksbundet", joka myöntää jäsenkerhojensa kannattajien ajoneuvoille museoajoneuvovakuutuksia. Muualla Euroopassa tätä vastaa usein harrasteajoneuvoluokka, jonka mukaisten ajoneuvojen ei tarvitse täyttää ajanmukaisia liikennemääräyksiä.


title: Museoajoneuvo

text: "Museoauto" on tietyin edellytyksin museokatsastuksen läpäissyt auto. Se voi olla joko entisöity tai vuodesta 2011 lähtien myös konservoitu


title: Museoajoneuvo

text: Ensimmäinen Suomessa virallisesti konservoitu museoauto on Tekniikan Maailman konservoima Opel Kadett D vuosimallia 1980. Sitä ennen on konservoitu yksi moottoripyörä.


title: Museoajoneuvo

text: Suomessa museoajoneuvon tulee olla vähintään 30 vuotta vanha, kunnoltaan ja varusteiltaan alkuperäistä vastaava tai sellaiseksi entisöity. Museoajoneuvon tarkastaa aina kaksi museoajoneuvotarkastajaa. Moottoripyöriä ja skoottereita tarkastaa mm. "Veteraanimoottoripyöräklubi" (VMPK). Myös muut järjestöt tekevät museoajoneuvotarkastuksia ko. ajoneuvoille.


title: Museoajoneuvo

text: Museoajoneuvoksi luokiteltulle ajoneuvolle voi hankkia tavallisen liikennevakuutuksen sijaan "museoajoneuvovakuutuksen, joka" on tavallista liikennevakuutusta edullisempi, mutta jolla saa ajaa vain enintään 30 vuorokautena vuodessa. Ottamalla tavallinen liikennevakuutus museoajoneuvolla voidaan ajaa vuoden jokaisena päivänä. Museoajoneuvo on vapautettu myös ajoneuvoverosta.


title: Museoajoneuvo

text: Uuden liikennevakuutuslain mukaan täydet bonukset saa myös museorekisteröityyn perheen kakkosautoon jos perheen käyttöautossa sellaiset on. Edellytyksenä on, että museorekisteröityyn autoon otetaan normaali liikennevakuutus museovakuutuksen sijaan.


title: Museoajoneuvo

text: Ennen 01.01.1960 käyttöönotettu museoajoneuvo katsastetaan joka neljäs vuosi. Sen jälkeen käyttöönotettu joka toinen vuosi.


title: Loch Ewe

text: Loch Ewe () on merenlahti (loch tai lough) Ross ja Cromartyn hallintoalueen () länsirannikolla Luoteis-Ylämaassa Skotlannissa.


title: Loch Ewe

text: Toisen maailmansodan aikana syvää mutta suojaisaa lahtea käytettiin laivaston saattueiden kokoontumispaikkana, sillä sen kapean suun takia lahdelle oli helppo suojautua vihollisen sukellusveneiltä. Laivastolla on edelleen toimintaa lahdella, ja Natolla on siellä laivaston polttoaineiden tankkauspaikka.


title: Loch Ewe

text: Neljän mailin mittainen Loch Eween laskeva Ewe-joki yhdistää kolmetoista muuta loch-muodostumaa toisiinsa. Nämä ovat:


title: In My Own Words

text: In My Own Words on yhdysvaltalaisen R&B-artisti Ne-Yon ensimmäinen studioalbumi. Albumi julkaistiin 28. helmikuuta 2006 Def Jam -levy-yhtiön kautta.


title: In My Own Words

text: Albumi sijoittui ilmestymisviikollaan Billboard 200 -listan ensimmäiselle sijalle ja myi 301,000 kappaletta. Nyt albumia on myyty 1,6 miljoonaa kappaletta Yhdysvalloissa ja 2 miljoonaa maailmanlaajiusesti.


title: Giants Nördlingen

text: Giants Nördlingen Basketball AG on nördlingenläinen koripalloseura.


title: Giants Nördlingen

text: Monilajiseura TSV 1861 Nördlingen perusti koripallojoukkueen vuonna 2007. Joukkue pääsi pelaamaan Pro A:han kaudelle 2007–2008 ja voitti sen. Villin kortin avulla joukkue sai oikeuden pelata Basketball-Bundesligassa kaudella 2008–2009. Ensimmäisellä pääsarjakaudellaan joukkue sijoittui kuudenneksitoista ja vältti näin putoamisen. Kesällä 2009 seura kuitenkin vetäytyi pääsarjasta taloudellisin syin ja siirtyi pelaamaan Pro A:han.


title: Friedrich Guggenberger

text: Friedrich Guggenberger (6. maaliskuuta 1915 – 13. toukokuuta 1988) oli menestyksekäs saksalainen sukellusveneen päällikkö toisessa maailmansodassa, ja kohosi myöhemminkontra-amiraaliksi Bundesmarinessa. Hänen uransa sukellusveneen komentajana kesti vuodesta 1940 heinäkuussa 1943 tapahtuneeseen vangitsemiseensa saakka.


title: Friedrich Guggenberger

text: Guggenberger upotti aluksineen 17 alusta ja yhteensä 66 848 bruttotonnia sekä vaurioitti lisäksi 6 003 bruttotonnia. Hän oli aluksineen myös vastuussa tukialus "HMS Ark Royalin" uppoamisesta marraskuussa 1941. Ansioistaan hänelle myönnettiin Rautaristi tammenlehvien kera.


title: Mitä wicca on?

text: Mitä wicca on? on uskontotieteilijä Titus Hjelmin toimittama artikkelikokoelma wiccasta. Teos ilmestyi Liken kustantamana 2005.


title: Y. W. Jalander

text: Yrjö Wilhelm Jalander (19. toukokuuta 1874 Helsinki – 6. heinäkuuta 1955 Helsinki) oli suomalainen apteekkari ja Oy Merijal Ab:n sekä lääketehdas Leon perustaja.


title: Y. W. Jalander

text: Jalanderin vanhemmat olivat hovineuvos Fredrik Wilhelm Jalander ja Thecla Alexandra Forsell (1850–1910). Hänen vanhempi veljensä oli kenraalimajuri, maaherra ja ministeri Bruno Jalander.


title: Y. W. Jalander

text: Jalander valmistui proviisoriksi Helsingin yliopistosta vuonna 1900, ja hän suoritti vielä kemian tutkinnon Leipzigissa 1904. Jalander piti apteekkia Ruukissa 1900–1903, Karstulassa 1908–1910 ja Maarianhaminassa 1911–1915. Hänellä oli sitten apteekki Oulussa vuodesta 1914 lähtien ja Helsingissä vuodesta 1918 alkaen. Jalander osti Helsingistä Korkeavuorenkadun ja Ratakadun kulmatontin, jonne hän rakennutti punatiilisen vuonna 1920 valmistuneen, Jalanderin talona tunnetun asuintalon. Jalander avasi tässä talossa 1921 Leijona-apteekin, joka toimi samassa paikassa vuoteen 2007 saakka. Jalander perusti myös Oy Merijal Ab:n teknokemian tehtaan Ouluun 1915 ja lääketehdas Leon Helsinkiin 1922.


title: Y. W. Jalander

text: Jalander oli 1930-luvulla mukana kansallissosialistista ja juutalaisvastaista kirjallisuutta julkaisseen Kustannus Oy Vasaran toiminnassa. Hän oli jonkin aikaa myös Vasaran julkaiseman "Siniristi"-lehden päätoimittajana 1938–1939.


title: Y. W. Jalander

text: Jalander kehitti 1934 terva-aromilla maustetun yskänpastillin, jonka hän nimesi Helsingissä ja Oulussa omistamiensa Leijona-apteekkien mukaan. Näistä Tervaleijona-pastilleista tuli Merijalin valmistamina suosittuja, ja niitä valmistettiin Merijalin Oulun tehtaassa vuoteen 1996 saakka. Leaf Suomi Oy osti Merijalin 1992 ja siirsi Tervaleijona-pastillien valmistuksen 1996 Turkuun ja myöhemmin Auraan.


title: Hidayet Türkoğlu

text: Hidayet ”Hedo” Türkoğlu (s. 19. maaliskuuta 1979 Istanbul) on turkkilainen kilpauransa päättänyt koripalloilija. 208 cm pitkä Türkoğlu pelasi NBA:ssa lähes tuhat ottelua ja voitti Turkin maajoukkueessa MM- ja EM-hopeaa.


title: Hidayet Türkoğlu

text: Türkoğlu pelasi ennen ammattilaisuraansa Efes Pilsenin juniorijoukkueissa. Vuonna 1997 hän pääsi mukaan edustukseen ja pelasi joukkueessa neljä vuotta. Vuonna 2000 Sacramento Kings varasi hänet NBA:han numerolla 16. Türkoğlu pelasi joukkueessa kolme kautta kunnes siirtyi San Antonio Spursiin. Hän pelasi Spursissa ainoastaan yhden kauden ja siirtyi kauden 2003–2004 päätteeksi seuraansa Orlando Magiciin. NBA finaaliin ja häviöön Los Angeles Lakersia vastaan päättyneen kauden 2008–2009 jälkeen Türkoğlu siirtyi Toronto Raptorsin riveihin. Türkoğlu ei ollut tyytyväinen kauteensa Raptorsissa ja vaihtoikin kesällä 2010 Phoenix Sunsiin. Joulukuussa 2010 hänet myytiin Orlando Magiciin.


title: Hidayet Türkoğlu

text: Helmikuussa 2013 Türkoğlu sai NBA:lta 20 ottelun pelikiellon anabolisten steroidien käytöstä.


title: Hidayet Türkoğlu

text: Türkoğlu ilmoitti päättävänsä pelaajauransa marraskuussa 2015 ja siirtyvänsä työskentelemään Turkin koripalloliittoon.


title: Year of the Gentleman

text: Year of the Gentleman on yhdysvaltalaisen R&B-artisti Ne-Yon kolmas studioalbumi. Albumi julkaistiin 11. syyskuuta 2008. Albumin tuotti Def Jam.


title: Robert O’Brien

text: Robert O’Brien (11. huhtikuuta 1908 – 10. helmikuuta 1987) oli yhdysvaltalainen F1-kuljettaja. Hän osallistui yhteen F1-osakilpailuun kaudella 1952, Belgian GP:hen. Hän ajoi kilpailussa maaliin kuusi kierrosta kärjen takana, mutta ei saanut sijoitusta.O'Brien lähti lähtöruudusta 22.


title: Danny Ongais

text: Daniel 'Danny' Ongais (s. 21. toukokuuta 1942 Kahului, Maui, Havaiji) on entinen yhdysvaltalainen F1-kuljettaja. Hän osallistui kuuteen F1-osakilpailuun kausilla 1977–1978 ollen parhaimmillaan seitsemäs Kanadan GP:ssä 1977.


title: Danny Ongais

text: Ongais on ainoa havaijilainen, joka on osallistunut Indianapolis 500-, moottoripyörä-, urheiluauto-, F1- ja Drag Racing -kilpailuihin. Vuosina 1963–1964 Ongais voitti American Hot Rod Assosiationin AA Gas Dragster -mestaruuden ja vuonna 1965 National Hot Rod Assosiationin AA Dragster -sarjan mestaruuden.


title: Danny Ongais

text: Radoilla Ongais sai lempinimekseen "On the Gas" hänen "pallot seinässä" -ajotyylinsä takia. Häntä kutsuttiin myös nimillä "Lentävä Havaijilainen" sekä "Hiljainen Havaijilainen", joista jälkimmäinen juontui hänen tyylistään keskittyä ajamiseen eikä hän paljastanut paljoa yksityiselämästään edes tallipäällikölleen.


title: Danny Ongais

text: Vuonna 1996 Ongais osallistui 53-vuotiaana viimeiseen Indianapolis 500 -kilpailuunsa ollen seitsemäs. Hän joutui pahaan onnettomuuteen vuoden 1981 kilpailussa murtaen kätensä ja jalkansa. Ongais ei koskaan voittanut Indy 500 -kilpailua, mutta hänet muistetaan tyylikkäistä ajotyyleistään. Hän oli parhaimmillaan neljäs vuoden 1979 Indianapolis 500 -kilpailussa.


title: Danny Ongais

text: Ongais valittiin Amerikkalaisen Moottoriurheilun Hall of Fameen vuonna 2000. Hänet rankattiin sijalle 39 vuosien 1951–2000 Top 50 National Hot Rod Assosiation kuljettajista. Ongais voitti myös Daytonan 24 tunnin ajon urallaan.


title: Aznakajevon piiri

text: Aznakajevon eli Aznaqayn piiri (, tataariksi Азнакай районы, "Aznaqay rayonı") on paikallinen itsehallintoalue Tatarstanin tasavallassa Venäjällä. Se sijaitsee tasavallan itäosassa Baškortostanin vastaisella rajalla. Vuonna 1931 perustetun piirin pinta-ala on 2 141 neliökilometriä ja asukkaita on 30 000 henkeä (vuonna 2009).


title: Aznakajevon piiri

text: Piirin keskus on Aznakajevon kaupunki, joka muodostaa erillisen hallinnollisen yksikön. Aznakajevon piiriin kuuluu Aktjubinskin kaupunkimainen taajama sekä 26 maalaiskuntaa: Agerze, Alkejevo, Asejevo, Baltatševo, Birjutševka, Iljabkovo, Kakre-Jelga, Karamaly, Malbaguševo, Masjagutovo, Mikulino, Sapejevo, Sarly, Suhojaš (keskupaikka Bolšoi Suhojaš), Tatarski Šugan, Toikino, Tšalpy, Tšemodurovo, Tšubar-Abdulovo, Tumutuk, Urazajevo, Urmanajevo, Ursajevo, Utšalle, Vahitovo (keskuspaikka Pobeda) ja Verhneje Stjarle.


title: Aznakajevon piiri

text: Teollisuus on keskittynyt Aznakajevon kaupunkiin. Seudulla on öljyntuotantoa, metalli-, elintarvike- ja kevyttä teollisuutta. Maataloudessa viljellään vehnää, tattaria, auringonkukkaa, sokerijuurikasta, maissia ym. Karjatalous tuottaa maitoa, naudan- ja lampaanlihaa. Lisäksi harjoitetaan mehiläistenhoitoa.


title: Aznakajevon piiri

text: Piirin alueella sijaitsevat Tšatyr-Taun ja Vladimirski sklonin luonnonsuojelualueet.


title: Aznakajevon piiri

text: Paikallislehtenä ilmestyy tataarin- ja venäjänkielinen "Majak".


title: Raymond v. Raymond

text: Raymond v. Raymond on R&B-artisti Usherin kuudes studioalbumi. Albumi julkaistiin 30. maaliskuuta 2010 LaFace Recordsin kautta. Albumi myi ensimmäisellä viikollaan 329 000 kappaletta ja sijoittui Billboard 200 -listan kärkeen. Nyt albumia on myyty Yhdysvalloissa yli miljoona kappaletta ja se on ylittänyt platinarajan.


title: Raymond v. Raymond

text: Albumin alkuperäinen nimi oli "Monster", mutta se muutettiin muotoon "Raymond vs. Raymond". Tästä versiosta pudotettiin vielä "s" -kirjain ja albumin nimi tuli nykyiseen muotoonsa. 5. lokakuuta julkaistiin albumin ensimmäinen single "Papers". Albumi palkittiin vuoden 2010 American Music Awards -gaalassa vuoden parhaana Soul/R&B -albumina.


title: Raymond v. Raymond

text: Usher aloitti hänen "OMG" -kappaleensa mukaan nimetyn OMG Tour -kiertueen 10. marraskuuta 2010. Kiertue kestää 1. kesäkuuta 2011 asti ja se käsittää suuren osan Yhdysvaltoja ja Australiaa sekä osan Keski-Eurooppaa.


title: Luettelo WBA-liiton naismestareista

text: Seuraavassa on luettelo World Boxing Association -liiton naismestareista painoluokittain. Päivitetty 31. maaliskuuta 2017.


title: Ray Collins

text: Ray Collins voi tarkoittaa seuraavia henkilöitä:


title: Tank (yhtye)

text: Tank on brittiläinen heavy metal -yhtye, jonka perusti vuonna 1980 Algy Ward. Yhtye luokitellaan britti-hevin uuteen aaltoon. Vuodesta 1987 alkaen yhtye oli kaksitoista vuotta tauolla, mutta palasi esiintymislavoille vuonna 1998.


title: Aksubajevon piiri

text: Aksubajevon eli Aqsubayn piiri (, tataariksi Аксубай районы, "Aqsubay rayonı") on paikallinen itsehallintoalue Tatarstanin tasavallassa Venäjällä. Se sijaitsee tasavallan eteläosassa. Vuonna 1930 perustetun piirin pinta-ala on 1 440 neliökilometriä ja asukkaita on 32 200 henkeä (vuonna 2009).


title: Aksubajevon piiri

text: Piirin hallinnollinen keskus on Aksubajevon kaupunkimainen taajama. Sen lisäksi siihen kuuluu 20 maalaiskuntaa: Balovo (keskupaikka Novoje Uzejevo), Jemelkino, Karasa, Krivoozerki, Mjud, Novaja Kiremet, Novoje Aksubajevo, Novoje Ibraikino, Savruši (keskupaikka Staryje Savruši), Staraja Kiremet, Staroje Ibraikino, Staroje Ilderjakovo, Staroje Timoškino, Staroje Uzejevo, Staryi Tatarski Adam, Staryje Kijazly, Štšerben, Suntšelejevo, Trudoljubovo ja Urmandejevo (keskupaikka Savgatševo).


title: Aksubajevon piiri

text: Seutu kuuluu metsäarovyöhykkeeseen. Pinnanmuodostukseltaan se on pienten jokilaaksojen halkomaa tasankoa. Suurimmat joet ovat Bolšaja ja Malaja Sultša. Metsät muodostavat 21 % pinta-alasta. Hyötykaivannaisia ovat hiekkakikivi, savi, turve, merkeli, kalkkikivi, öljy ja bitumi. Piirikeskuksesta on 210 kilometriä matkaa tasavallan pääkaupunkiin Kazaniin.


title: Aksubajevon piiri

text: Väestöstä 44,3 % on tšuvasseja, 38,5 % tataareja ja 16,5 % venäläisiä.


title: Aksubajevon piiri

text: Tärkein elinkeino on maatalous, joka on keskittynyt maidon ja lihan tuotantoon. Lisäksi viljellään ruista, vehnää, kauraa, sokerijuurikasta ja perunaa. Seudulla on myös öljy-, metsä- ja elintarviketeollisuutta.


title: Aksubajevon piiri

text: Piirissä toimii neljä kansanteatteria, tanssiyhtye, tšuvassilainen folkloreyhtye "Ujav" sekä tataarien, tšuvassien ja venäläisten kansalliset kulttuurikeskukset. Alueella on 3 kirkkoa ja 23 moskeijaa. Nähtävyyksiä ovat kotiseutumuseo sekä kirjailijoille Hasan Tufanille ja Gaziz Kašapoville omistetut museot.


title: Ian Stannard

text: Ian Stannard (s. 25. toukokuuta 1987 Milton Keynes) on brittiläinen rata- ja maantiepyöräilijä, joka edustaa Team Sky -joukkuetta.


title: Ian Stannard

text: Stannard aloitti vuonna 2007 T-Mobile-joukkueessa harjoittelijana. Jo vuotta myöhemmin hän oli ammattilaisjoukkue Landbouwkrediet-Tönissteinerin ajajana sijoittuen muun muassa kolmanneksi Britannian ympäriajon kokonaiskilpailussa. Tämäkin pesti kesti vain yhden kauden verran, sillä vuodeksi 2009 hän liittyi uuteen ISD-joukkueeseen, jossa hän oli mukana muun muassa Italian ympäriajossa 2009. Kaudeksi 2010 hän siirtyi uuteen Team Sky -joukkueeseen. Hän voitti Itävallan ympäriajon viidennen etapin 2011 ja maantieajon Britannian-mestaruuden 2012. Milano – San Remo -klassikossa 2013 hän oli kuudes. Hän voitti Omloop Het Nieuwsblad -kilpailun 2014 ja 2015. Hän sijoittui 2016 kolmanneksi sekä E3 Harelbeke -kilpailussa että Pariisi–Roubaix-klassikossa ja voitti Britannian ympäriajon kolmannen etapin. Vuonna 2017 hän voitti Herald Sun Tourin neljännen osuuden ja 2018 Britannian ympäriajon seitsemännen etapin.


title: Ian Stannard

text: Stannard on menestynyt myös ratapyöräilyssä. Hän on voittanut Euroopan-mestaruuden joukkuetakaa-ajossa sekä junioreiden sarjassa 2005 että alle 23-vuotiaiden sarjassa 2006. Junioreiden MM-kilpailussa hän sai joukkuetakaa-ajossa hopeaa 2005. Lisäksi hän on voittanut Britannian-mestaruuskilpailuissa 2006 hopeaa joukkuetakaa-ajosta sekä pronssia 20 kilometrin kilpailusta. Kansainyhteisön nuorten mestaruuskilpailuissa 2004 hän sai kultaa maantiepyöräilyn aika-ajossa sekä pronssia ratapyöräilyn takaa-ajossa ja linja-ajossa 2004.


title: Dario Cataldo

text: Dario Cataldo (s. 17. maaliskuuta 1985 Lanciano) on italialainen maantiepyöräilijä, joka edustaa Astana Team -tallia. Hän voitti amatöörivuosinaan nuorten Italian ympäriajon, Baby Giron 2006. Hänen ammattilaisuransa suurimmat saavutukset ovat aika-ajon Italian-mestaruus 2012 ja saman vuoden Espanjan ympäriajon 16. etapin voitto. Hän voitti G.P. Beghelli -ajon 2010, oli kolmas Rund um den Henninger Turm -kilpailussa 2007 sekä voitti 2. ja 7. etapin Tour de l'Avenirissa samana vuonna. Settimana Internazionale di Coppi e Bartali -ajossa hän voitti 4. etapin 2014. Hän sijoittui 12:nneksi Italian ympäriajon kokonaiskilpailussa sekä 2011 että 2012. Italian ympäriajossa 2017 hän oli neljästoista. Hän sijoittui Italian ympäriajossa toiseksi 11. osuudella 2010 ja 14. osuudella 2014. Hän voitti Critérium du Dauphinén mäkikirikilpailun 2018


title: Román González

text: Román Alberto González Luna (17. kesäkuuta 1987, Managua) on nicaragualainen ylemmän kärpässarjan nyrkkeilijä ja WBC-liiton hallitseva mestari. González on voittanut uransa aikana valtaliiton mestaruusvyön neljässä eri painoluokassa: Korsisarjassa WBC liiton mestaruusvyön, alemman kärpässarjan mestaruusvyön, kärpässarjan mestaruusvyön ja ylemmän kärpässarjan mestaruuden. Nyrkkeilykehään Gonzalez astui ensimmäisen kerran 16 vuotiaana. Mestaruuden González voitti 15. lokakuuta 2008 japanilaiselta Yutaka Niidalta teknisellä tyrmäyksellä kamppailun vanhettua neljänteen eräänsä. Tämän jälkeen González on puolustanut mestaruuttaan kerran. Mestaruuden voitettuaan González siirtyi kärpässarjaan, jossa voitti Miguel Tellezin kamppailun vanhettua kolmanteen eräänsä. Tämän jälkeen González palasi korsisarjaan, jossa puolusti WBA-liiton vyötä Francisco Rosasia vastaan voittaen tämän hajaäänituomiolla täysien erien jälkeen. Vuoden 2009 heinäkuussa González puolusti mestaruuttaan japanilaista kolmesti urallaan hävinnyttä Katsunari Takayamaa vastaan voittaen tämän kaikin tuomariäänin täysien erien jälkeen. Taakyama on entinen korsisarjan WBC-liiton mestari. 30. tammikuuta 2010 González puolusti mestaruutta Ivan Menesesiä vastaan voittaen luovutuksella neljännessä erässä.


title: Román González

text: Takayma ottelun jälkeen González on puolustanut mestaruutta neljästi voittaen tuoreimmassa ottelussa Manuel Vargasin kaikin tuomariäänin 12-eräisen ottelun päätteeksi.


title: Operaatio Style

text: Operaatio Style oli peitenimi toisen maailmansodan Maltan saattueelle Gibraltarilta Maltalle 30. heinäkuuta-4. elokuuta 1941.


title: Operaatio Style

text: Operaatio Substancessa aiheutuneiden alustappioiden vuoksi 92 upseeria ja 1714 miehistönjäsentä oli edelleen Gibraltarilla. "Leinster" oli ajanut karille heti satamasta lähdettäessä, jolloin 50 upseerin ja 864 miehistönjäsenen matka oli keskeytynyt . Matkan aikana olivat vaurioituneet risteilijä "HMS Manchester", hävittäjät "HMS Forester", "HMS Avon Vale" ja "HMS Eridge", joiden mukana oli Gibraltarille palannut 42 upseeria ja 850 miehistönjäsentä. Näiden joukkojen siirtäminen Maltalle oli operaatio Style.


title: Operaatio Style

text: Force H:sta koottu suojausosasto lähti merelle 30. heinäkuuta 1941. Osastossa olivat "HMS Ark Royal", "HMS Renown", "HMS Nelson" ja viisi hävittäjää. Saattue (Force X) koostui risteilijöistä "HMS Hermionesta", "HMS Arethusasta", miinalaiva "HMS Manxmanista" sekä hävittäjistä "HMS Sikh" ja "HMS Lightning". Force X kuljetti 70 upseeria ja 1676 miehistönjäsentä sekä 130 tonnia tarvikkeita.


title: Operaatio Style

text: Matkalla "HMS Hermione" ajoi Italian laivaston sukellusveneen "Tembienin" päälle upottaen aluksen.


title: Operaatio Style

text: Force H:n komentaja vara-amiraali Somerville oli suunnitellut harhautusoperaation pitääkseen Italian laivaston poissa Sisilian kapeikosta 1. elokuuta Force X:n kulkiessa sen lävitse. Hävittäjä "HMS Maori" oli saanut tehtäväkseen pommittajaa 1. elokuuta Porto Contea Sardiniassa ja hävittäjä "HMS Cossack" kävi näyttäytymässä Algheron edustalla, jonne "HMS Ark Royalin" lentokoneet iskivät vielä samana päivänä.


title: Operaatio Style

text: Force H:n suojausosasto näyttäytyi Baleaareilla, jolloin Force X matkasi täyttä vauhtia kohti Maltaa. Force X pääsi perille 2. elokuuta aamulla kello 09.00. Osasto aloitti paluumatkansa Gibraltarille vielä samana iltapäivänä kello 16.00.


title: Operaatio Style

text: Kumpikin osasto palasi 4. elokuuta Gibraltarille.


title: Pia

text: Pia voi tarkoittaa seuraavia asioita:


title: Korruptio Suomessa

text: Korruptio Suomessa on toimivallan eli päätösvallan väärinkäyttöä, jonka tavoitteena on, että henkilö tai ryhmä saavuttaa edun, joihin heillä ei ole oikeutta. Esimerkiksi vastuullisessa asemassa oleva henkilö, kuten viranhaltija tai poliitikko, lahjotaan antamaan lahjojalle etua säännösten vastaisesti.


title: Korruptio Suomessa

text: Suomen ongelmana korruptioon liittyen on pidetty esimerkiksi tuttavaverkostoja ja vaalirahoituksen avoimuuden puutetta. Vuonna 2008 alkaneen vaalirahoituskohun myötä vaalirahoituslainsäädäntöä uusittin.


title: Korruptio Suomessa

text: Kuntien ja valtion tekemiä ostoja on syytetty siitä, että niiltä hankintoja haluavat edistävät onnistumistaan tarjoamalla etuja, joita voi todistajien ja todisteiden puutteessa olla vaikea osoittaa, koska yritysten edustuskulut eivät ole julkisia.


title: Korruptio Suomessa

text: Eläkeviroilla palkitseminen on korruptiota.Tällöin henkilö palkitaan julkisen palveluksen aikaisesta uskollisuudesta yksityistä toimijaa kohtaan nimityksellä yksityiseen toimeen. Virkatoiminnasta yksityiselle sektorille siirtymiseen on esitetty eläkevirkojen jakamista estäviä korvauksettomia aikoja.


title: Korruptio Suomessa

text: Korruptiota vastustavan saksalaisen Transparency International -järjestön korruptioindeksin mukaan Suomi on yksi maailman vähiten korruptoituneita maita. Sen mukaan vuonna 2015 Suomen julkinen sektori (kunnat ja valtio) olivat Tanskan jälkeen maailman toiseksi vähiten korruptoituituneita. Vuonna 2016 Suomi sai 90 pistettä, seuraavana vuonna 89 ja vuonna 2018 maa sai 85. pistettä (jaettu 3. sija). Sijoituksen huonontuminen johtuu Transparency Internationalin mukaan siitä, että kuntien ja valtion etuja ei eroteta enää yhtä hyvin yksityisten tahojen eduista. Viranhaltijat eivät aina suostu jääväämään itseään päätöksenteosta, joka voi koskettaa myös heitä itseään.


title: Korruptio Suomessa

text: Virka-aseman väärinkäyttöä, törkeää virka-aseman väärinkäyttöä tai virkasalaisuuden rikkomista koskevia rikosilmoituksia tehdään vuodessa noin 100 kappaletta. Lahjusrikoksista tehtiin Suomessa 2000-luvulla keskimäärin 10 rikosilmoitusta vuodessa. Määrä on kuitenkin kasvanut.


title: Korruptio Suomessa

text: Korruption määrittely ja arvioiminen on hankalaa, sillä esimerkiksi suoraa lahjontaa esiintyy vähän. Esimerkiksi vuonna 2008 rangaistuksia tuomittiin 10 jutussa. Valtionsyyttäjä Jukka Rappen mukaan yrittäjyyteen liittyvää lahjontaa ei aina tilastoida, vaan tilastoihin kirjataan vain rikosvyyhdin päärikosnimike.


title: Korruptio Suomessa

text: Valtiontalouden tarkastusvirastoon tulee vuosittain noin 25–35 ilmoitusta valtion omaisuuden tai varojen väärinkäytöksistä.


title: Korruptio Suomessa

text: Vuoden 2008 lopussa Suomen kansainvälisiin sopimuksiin sisältyi: Heinäkuusta 2006 alkaen korruptio ei ole ollut Suomessa asianomistajarikos, ja siitä lähtien kuka tahansa on voinut tehdä tutkintapyynnön poliisille. Myös virallinen syyttäjä voi oma-aloitteisesti käynnistää lahjontatutkimuksen.


title: Korruptio Suomessa

text: Suomessa ei ole minkäänlaista lainsäädäntöä tai lain suojaa niille, jotka kertovat eteenpäin salassa pidettäviä tietoja väärinkäytöksistä. Euroopan komissio suunnittelee lainsäädäntöaloitetta, joka helpottaisi tietojen kertomista ja suojelisi ilmiantajia kostolta.


title: Korruptio Suomessa

text: Vuonna 2016 talousjärjestö OECD moitti Suomea siitä, että Suomi ei tarjoa riittävää suojaa ihmisille, jotka ilmiantavat sen, että joku on lahjonut ulkomaalaisia viranomaisia.


title: Korruptio Suomessa

text: Transparency Internationalin maailmanlaajuisessa tutkimuksessa haastateltiin 1 244 suomalaista elokuussa 2006. Vastanneista 18 % uskoi, etteivät poliitikot taistele lainkaan korruptiota vastaan. Lisäksi 23 % uskoi, ettei taistelu ole tehokasta. 29 % ei ottanut kantaa. Neljäsosa suomalaisista piti poliittisen johdon taistelua korruptiota vastaan onnistuneena tai erittäin onnistuneena. Maailmanlaajuinen keskiarvo onnistumisen suhteen oli 22 prosenttia; toisaalta 31 prosenttia kaikista vastanneista katsoi, ettei poliittinen johto taistele korruptiota vastaan tai että se suorastaan rohkaisee siihen. 10 % suomalaisista piti oikeusjärjestelmää korruptoituneena, mikä on alhaisempi kuin monissa suurimmissa maissa. Suomen ulkoministeriö rahoitti tutkimusta yli 500 000 eurolla.


title: Korruptio Suomessa

text: Vuonna 2008 Euroopan komissio julkaisi raportin eurooppalaisten asenteista korruptioon. Sen mukaan 25 % suomalaisista piti korruptiota ongelmana Suomessa, mikä oli Tanskan jälkeen (22 %) Euroopan alhaisin lukema.


title: Korruptio Suomessa

text: Marraskuussa 2008 tehdyssä kyselyssä suomalaisten luottamus hallituksen korruptiovastaisten toimien onnistumiseen oli noussut: vastanneista 40 % piti Vanhasen II hallituksen korruptionvastaisia toimia tehottomina, 39 % tehokkaina, 20 % ei ottanut kantaa.


title: Korruptio Suomessa

text: Suuria kohujuttuja ovat olleet Metrojupakka sekä rakennusurakointijuttu Noppa-juttu.


title: Korruptio Suomessa

text: 1970–80-luvuilla poliittiset puolueet tai niiden jäsenet ovat sekaantuneet tai liitetty mm. Salora-juttuun (mm. Bror Wahlroos, RKP) ja Helsingin Metrojupakkaan (mm. metrojuna tilattiin ilman tarjouskilpailua, Teuvo Aura (kok.) ylitti valtuutensa). 1980-luvulla Kokoomus laittoi vaalikuluja verovähennyksiin. Myös vuonna 1979 rakennusvirastoon liittyvien mainoskulujen määrä oli hämärä.


title: Korruptio Suomessa

text: Poliittisten nuorisojärjestöjen on väitetty ilmoittaneen jäsenmääränsä isommaksi, koska se nostaa niiden vastaanottaman valtion tuen määrää.


title: Operaatio Hide

text: Operaatio Hide oli peitenimi toisen maailmansodan Maltan saattueelle Aleksandriasta ja Maltalta Gibraltarille 20.-24. joulukuuta 1940.


title: Operaatio Hide

text: Vara-amiraali Somervillen Force H purjehti 20. joulukuuta Gibraltarilta länteen hämätäkseen Espanjan puolella olevia vakoojia matkan todellisesta suunnasta. Puolitoista tuntia myöhemmin osaston viisi hävittäjää "HMS Duncanin" johdolla aloittivat purjehduksen suoraan itään taloudellisinta nopeutta. Pääosasto, johon kuuluivat Somervillen lippulaiva taisteluristeilijä "HMS Renown", lentotukialus "HMS Ark Royal", risteilijä "HMS Sheffield" sekä hävittäjät "HMS Faulknor", "HMS Forester", "HMS Fury", "HMS Firedrake", "HMS Fortune" ja "HMS Foxhound", jatkoivat matkaansa tehden lenkin länteen.


title: Operaatio Hide

text: Pääosasto tavoitti 21. joulukuuta edeltä lähetetyt viisi hävittäjää, jotka samalla tankattiin raskaammista aluksista. Samana iltana hävittäjät "HMS Duncan", "HMS Encounter", "HMS Ilex", "HMS Jaguar" ja "HMS Hyperion" nostivat nopeutensa 26 solmuun suorittaakseen operaatio Seekin, jonka tarkoituksena oli pakottaa italialaiset sukellusveneet sukeltamaan. Tehtävän tarkoituksena oli poistaa uhka Skerkin kapeikosta, josta taistelulaiva "HMS Malaya", kaksi suojana ollutta hävittäjää sekä kaksi Clan Linen tyhjää rahtilaivaa "Clan Forbes" ja "Clan Fraser" purjehtivat kohti länttä.


title: Operaatio Hide

text: Italialainen sukellusveneen "Serpenten" laukaisema torpedo osui 22. joulukuuta hävittäjä "HMS Hyperioniin", joka jouduttiin ottamaan hinaukseen. Hinaava "HMS Ilex" ja hinattava joutuivat liian lähelle Pantelleriaa vaarantaen alukset, jolloin Välimeren laivaston komentaja antoi käskyn "HMS Janukselle" upottaa "HMS Hyperion" ja vapauttaa siten "HMS Ilex" hinaustehtävästä.


title: Operaatio Hide

text: "HMS Malayan" mukana saapunut osasto tapasi 23. joulukuuta Force H:n, jolloin "HMS Sheffield" yhdessä viiden hävittäjän kanssa jätettiin suojaamaan hitaampia (13 solmua)rahtialuksia ja loppuosa osastosta nosti vauhtinsa 18 solmuun suunnaten Gibraltarille. Pääosasto saapui 24. joulukuuta aamupäivällä ja loppuosasto iltapäivällä.


title: Horrea

text: Horrea (Horreum) oli Rooman valtakunnassa varastotila, jossa säilytettiin varsinkin viljaa, mutta myös mausteita, oliiviöljyä, viiniä tai muita ylellisyystarvikkeita. Viljavarastoja rakennettiin suurten kaupunkien läheisyyteen, ja niistä tunnetuimpia olivat Ostiaan 100-luvulla rakennetut kaksikerroksiset horreat.


title: White Night -mellakat

text: White Night -mellakat syttyivät San Franciscossa Kaliforniassa 21. toukokuuta 1979, kun kaupungin pormestarin George Mosconen ja avoimesti homon kaupunginvaltuutetun Harvey Milkin murhaajalle Dan Whitelle annettiin oikeudessa lievä vankeustuomio.


title: White Night -mellakat

text: San Franciscon homoyhteisö oli ollut pitkään riidoissa kaupungin poliisilaitoksen kanssa. Taistelu SFPD:tä vastaan muuttui väkivaltaiseksi, kun Whitelle, joka oli itsekin entinen poliisi, annettiin salamurhista lievin mahdollinen rangaistus. Aluksi mielenosoituksia pidettiin San Franciscon kaupungintalolla tappotuomion () julistamisen jälkeen. Mellakat aiheuttivat satojen tuhansien dollareiden vahingot.


title: White Night -mellakat

text: Myöhemmin samana yönä poliisi teki kostoratsian homobaariin San Franciscon Castron kaupunginosassa. Mellakkavarusteissa olleet poliisit hakkasivat pahoin useita baarin asiakkaita. Parikymmentä henkeä pidätettiin, ja kaupungin poliisilaitosta vastaan nostettiin oikeusjuttuja. Homoyhteisön voimannäyte johti kasvaneeseen poliittiseen vaikutusvaltaan ja siten pormestari Dianne Feinsteinin uudelleenvalintaan marraskuussa. Kampanjalupauksensa mukaan Feinstein nimitti poliisilaitoksen johtajaksi homoihin myötämielisesti suhtautuneen henkilön, joka palkkasi enemmän homoja poliiseiksi ja lievitti jännitteitä.


title: White Night -mellakat

text: 1950- ja 1960-lukujen ajan FBI ja poliisilaitokset pitivät Yhdysvalloissa luetteloita tunnetuista homoista, heidän suosimistaan ravintoloista ja heidän ystävistään; Yhdysvaltain postilaitos piti kirjaa osoitteista, joihin lähetettiin homoseksuaalisuutta käsittelevää materiaalia. Osavaltiot ja paikallishallinnot noudattivat samanlaista linjaa: homoille tarkoitettuja baareja suljettiin, niiden asiakkaita pidätettiin ja heidän kasvonsa painettiin sanomalehtiin. Kaupungit tekivät "lakaisuja" ajaakseen homot pois naapurustoistaan, puistoistaan, baareistaan ja rannoiltaan. Ne kielsivät vastakkaisen sukupuolen vaatteiden käyttämisen, ja yliopistot erottivat opettajiaan, jos heitä epäiltiin homoiksi. Tuhansia homomiehiä ja lesboja vangittiin, erotettiin tai suljettiin mielisairaaloihin. Monet elivät kaksoiselämää pitäen yksityiselämänsä erillään julkisesta elämästään.


title: White Night -mellakat

text: 1960-luvun alussa homoseksuaaleille tarjoilevat baarit olivat vaarassa menettää alkoholilupansa. New Yorkin poliisi teki usein ratsioita homobaareihin. Monissa baareissa ylimääräistä alkoholia pidettiin salaisen paneelin takana tai autossa, jotta baari voitaisiin avata nopeasti uudelleen, jos poliisi takavarikoisi alkoholin. Ratsian aikana asiakkaat laitettiin seisomaan riviin ja heidän henkilökorttinsa tarkastettiin. Henkilökunta joutui usein pidätetyksi. Neljä muuta baaria suljettiin Greenwich Villagessa kesäkuun lopussa 1969.


title: White Night -mellakat

text: Varhain aamulla 28. kesäkuuta 1968 New Yorkin poliisi teki ratsian Stonewall Inn -baariin (joka oli toiminut ilman alkoholilupaa) mutta menetti tilanteen hallinnan, ja alkoi täysimittainen mellakka. Poliisit, joita oli mellakoitsijoita vähemmän, joutuivat lukitsemaan itsensä baariin, samalla kun vihainen väkijoukko heitteli rakennusta tiilillä ja yritti särkeä sen ovet. Poliisin ja alueen homojen asukkaiden välit kiristyivät jälleen ja johtivat mielenosoituksiin seuraavana iltana. Yli 2 000 henkeä kokoontui Christopher Streetille, kunnes mellakkapoliisit hajottivat väkijoukon.


title: White Night -mellakat

text: Radikaaleista toimistaan rohkaistuneet Villagen asukkaat muodostivat uusia aktivistiryhmiä, kuten Gay Liberation Frontin. Tästä syntyi liike, joka yritti perustaa kokoontumispaikkoja, joissa homoyhteisön jäsenet voisivat olla avoimia seksuaalisesta suuntautumisestaan ilman sosiaalisen stigman tai pidätyksen ja nöyryytyksen uhkaa.


title: White Night -mellakat

text: San Franciscon homoyhteisöllä oli takanaan pitkä konflikti kaupungin poliisilaitoksen kanssa. Jo vuonna 1948 homobaareihin tehtiin usein ratsioita ja Alcohol Beverage Control Commission yritti perua niiden alkoholiluvat. Niitä syytettiin alkoholin tarjoilusta homoille, mikä oli tuohon aikaan rikollinen teko. Lopulta Kalifornian korkein oikeus päätti, että homoilla oli oikeus kokoontua rauhanomaisesti, mistä vahvasti irlantilaiskatolinen poliisilaitos raivostui.


title: White Night -mellakat

text: Poliisi alkoi pian valvoa vanhaa järjestyssääntöä, joka kielsi pukeutumisen vastakkaisen sukupuolen edustajaksi. Vastalauseeksi kaupungin drag queenit alkoivat käyttää paperilappuja, joissa luki "Olen poika". Niinpä ne, jotka pidätettiin ja jotka vakuuttivat olevansa syyttömiä, voittivat usein oikeusjuttunsa. Tuomarit olivat vihaisia oikeusjuttujen kasvavasta määrästä ja vaativat, että ennen tapauksen tuomista oikeuden eteen syyttäjällä tulisi olla todisteita syyllisyydestä. Tämä vähensi huomattavasti asetuksen rikkomisesta syytettyjen homojen määrää.


title: White Night -mellakat

text: Poliisi jatkoi laajamittaisia homojen pidätyksiä. Usein Musta-Maija tuotiin homobaarin luokse ja baarin asiakkaat pidätettiin. Vaikka syytteet usein hylättiin, pidätetyt menettivät anonyymiutensa, kun heidän nimensä, osoitteensa ja työpaikkansa painettiin sanomalehtiin. Poliisit ilmoittivat pidätyksestä myös syytettyjen perheille ja työnantajille aiheuttaen siten heidän maineelleen suurta vahinkoa.


title: White Night -mellakat

text: Vuonna 1964 Council on Religion and the Homosexual -järjestöä varten pidettiin uudenvuodenaaton hyväntekeväisyystilaisuus. Poliisit asettuivat tilaisuuden ulkopuolelle suurten valonheittimien kanssa ja ottivat valokuvia kaikista rakennukseen sisälle menneistä yrittäen pelotella heitä. Myöhemmin useat poliisit vaativat päästä sisään. Kolme asianajajaa selitti heille, että Kalifornian lain mukaan tapahtuma oli yksityistilaisuus eivätkä poliisit voisi tulla sisään, elleivät he ostaisi lippuja. Poliisit pidättivät heti asianajajat. Useat tilaisuudessa paikalla olleet ministerit pitivät seuraavana aamuna lehdistötilaisuuden ja vertasivat SFPD:tä Gestapoon. Jopa katolinen arkkipiispa tuomitsi voimakassanaisesti poliisin toimet. Tapahtumien vuoksi kaksi poliisia nimitettiin lievittämään suhteita homoyhteisöön, jotta häirintä vähenisi.


title: White Night -mellakat

text: Vuoteen 1971 mennessä poliisit pidättivät keskimäärin 2 800 miestä vuodessa syytettyinä seksin harrastamisesta julkisella paikalla; vertailun vuoksi New Yorkissa vastaavanlaisia pidätyksiä tehtiin vain 63. Monet syytteet hylättiin, koska poliisi oli houkutellut syytetyt tahallaan ansaan, mutta useille miehille annettiin ankarat rangaistukset.


title: White Night -mellakat

text: Labor Dayna vuonna 1974 jännitteet homoyhteisön ja San Franciscon poliisin välillä kärjistyivät väkivallaksi, kun Castro Streetiä pitkin kävellyt mies hakattiin ja pidätettiin. Poliisin vahvistuksia ilmestyi kadulle yllättäen. Poliisit piilottivat virkamerkkiensä numerot ja hakkasivat pahoin kymmeniä homomiehiä. 14 pidätettiin ja heitä syytettiin jalkakäytävän tukkimisesta. Harvey Milk kutsui heitä nimellä "Castron 14" ja poliisia vastaan nostettiin 1,375 miljoonan dollarin arvoinen oikeusjuttu.


title: White Night -mellakat

text: Vuonna 1975, kun George Moscone oli valittu kaupungin pormestariksi, hän nimitti poliisipäälliköksi Charles Gainin. Gain oli suhtautunut afroamerikkalaisiin sovittelevasti ja hän oli saanut mainetta yhtenä maan liberaaleimmista lainvalvojista. Hän sai pian pääosin irlantilaiskatolisen poliisilaitoksen vihat niskoilleen. Gain teki päätöksiä, joista ei pidetty poliisien keskuudessa: hän esimerkiksi maalautti poliisiautot vaaleansinisiksi ja kielsi poliiseja juomasta alkoholia työaikana. Hänen suvaitsevainen politiikkansa homoja kohtaan raivostutti myös poliiseja. Kun häneltä kysyttiin, mitä hän tekisi, jos homo poliisi tulisi ulos kaapista, hän vastasi: "Uskon todella, että homo poliisi voisi kertoa siitä minulle suoraan. Jos minulla olisi homo poliisi, joka tulisi kaapista, tukisin häntä sataprosenttisesti." Lausunto sai poliisilaitoksen šokkiin ja nousi otsikoihin koko maassa. Gain sanoi kommenttinsa virkakautensa ensimmäisen viikon aikana, ja se teki myös hänet nimittäneestä pormestari Mosconesta äärimmäisen epäsuositun poliisien keskuudessa. Poliisit inhosivat kaksikkoa niin paljon, että vuonna 1977 kiersi huhuja oikeistolaisten poliisien suunnitelmasta salamurhata päällikkö Gain. Vuotta myöhemmin, kun uusien poliisien värväyskampanjan ilmoitettiin kohdistuvan myös homoyhteisöön, samanlaisia suunnitelmia tehtiin myös pormestari Mosconen varalle. Moscone palkkasi henkivartijan kuultuaan uhasta.


title: White Night -mellakat

text: Kaupunginvaltuutettu Dan White erosi San Franciscon kaupunginvaltuustosta 10. marraskuuta 1978. Hän oli tyytymätön kaupungin politiikan toimintaan ja taloudellisissa vaikeuksissa epäonnistuneen ravintolabisneksensä ja alhaisen 9 600 dollarin vuosipalkan vuoksi. Tavattuaan poliisien järjestön ja kiinteistönvälittäjien lautakunnan jäseniä hän kuitenkin ilmoitti haluavansa paikkansa takaisin. Liberaalit kaupunginvaltuutetut näkivät Whiten eron mahdollisuutena: valtuuston 6–5-jako, joka oli estänyt progressiivisten aloitteiden läpipääsyn, saataisiin nyt loppumaan. Kaupunginvaltuutettujen Milk ja Silver sekä Kalifornian edustajainhuoneen jäsenen Willie Brownin lobbauksen jälkeen Moscone ilmoitti, ettei hän tulisi nimittämään Dan Whiteä uudelleen virkaansa.


title: White Night -mellakat

text: Seuraavana aamuna White otti Smith & Wesson -revolverinsa, jota hän oli käyttänyt poliisina. Hän laittoi takkinsa taskuun kymmenen ylimääräistä patruunaa ja meni kaupungintalolle. Hiivittyään sisään kellarin ikkunasta välttääkseen metallinpaljastimet hän käveli pormestari Mosconen huoneeseen. Lyhyen riidan jälkeen White ampui pormestaria kerran käteen ja sitten kolme kertaa päähän.


title: White Night -mellakat

text: White käveli sen jälkeen entiseen toimistoonsa, latasi aseensa uudelleen ja pyysi Harvey Milkiä liittymään seuraansa. Kaupunginvaltuutettu Dianne Feinstein kuuli laukauksia, ja soitti poliisin. He löysivät Milkin lattialta; häntä oli ammuttu viisi kertaa.


title: White Night -mellakat

text: 21. toukokuuta 1979 Dan White todettiin syylliseksi tappoon () pormestari Mosconen ja valtuutettu Milkin salamurhista 27. marraskuuta 1978. Syyttäjä vaati rangaistusta ensimmäiseen asteen murhista "erityisissä olosuhteissa", mikä olisi sallinut kuolemanrangaistuksen käytön hiljattain Kaliforniassa hyväksytyn lain mukaan. "Erityiset olosuhteet" tarkoittivat tässä tapauksessa sitä, että pormestari Moscone oli surmattu jotta uuden kaupunginvaltuutetun nimittäminen Dan Whiten tilalle estyisi ja että useampia ihmisiä oli kuollut.


title: White Night -mellakat

text: Whiten tuomio saattoi lieventyä osin niin kutsutun Twinkie-puolustuksen vuoksi. Psykiatri esitti puolustuksen valamiehistölle. Hänen mukaansa liian suuri määrä puhdasta sokeria (kuten roskaruoassa) voi aiheuttaa masennusta, ja että White saattoi käyttäytyä irrationaalisesti, koska hän söi suuren määrän jalostettua sokeria sisältänyttä ruokaa. Myös valamiehistön rakennetta pidettiin yhtenä tekijänä: se koostui pääosin työväenluokan roomalaiskatolisista, heteroseksuaalisista ja valkoisista miehistä ja naisista, kuten Dan White. Tämä oli kaupungin se osa, joka tunsi sympatiaa Whitea kohtaan. Valamiehistö kuuli nauhan Whiten tunnustuksesta, joka koostui pääosin tunteellisesta vuodatuksesta, jossa White valitti kokemistaan paineista, ja valamiehistön jäsenet itkivät sympatiasta syytettyä kohtaan.


title: White Night -mellakat

text: White edusti San Franciscon "vanhaa kaartia", joka suhtautui varoen kaupunkiin saapuviin vähemmistöihin ja edusti konservatiivisempaa ja perinteisempää näkökulmaa, jonka kaupungin liberaalimmat voimat, kuten Moscone ja Milk, näkivät olevan kulumassa pois. Whitelle annettiin lievin mahdollinen rangaistus ja hänet tuomittiin seitsemäksi vuodeksi ja kahdeksaksi kuukaudeksi Soledadin vankilaan. Hyvän käytöksen avulla hänellä oli mahdollisuus vapautua kärsittyään kaksi kolmasosaa rangaistuksestaan eli noin viisi vuotta.


title: White Night -mellakat

text: Kuullessaan tuomion piirikunnansyyttäjä Joseph Freitas, Jr. sanoi: "Se oli väärä päätös. Tunteet valtasivat valamiehistön, eikä se analysoinut tarpeeksi tarkasti todistusaineistoa, jonka mukaan tämä oli tahallinen ja laskelmoiden suoritettu murha." Puolustaakseen päämiestään Whiten asianajaja Douglas Schmidt kertoi, että White "on täynnä katumusta ja luulen hänen olevan hyvin huonossa kunnossa".


title: White Night -mellakat

text: San Franciscon poliisilaitos oli koonnut yhdessä palolaitoksen kanssa yli 100 000 dollaria Whiten puolustamista varten. Tämä raivostutti homoyhteisön.


title: White Night -mellakat

text: Kun aktivistille ja Milkin ystävälle Cleve Jonesille kerrottiin tuomiosta, hän puhutteli noin 500 Castro Streetille kokoontunutta henkeä ja kertoi heille tapahtuneesta. Jones johti "Ulos baareista ja kaduille" -huutojen säestämänä marssia Castro Streetiä pitkin, samalla kun jokaisesta baarista väkijoukkoon liittyi lisää ihmisiä. Väkijoukko kiersi ympyrän ja marssi uudelleen Castron halki. Siinä oli noin 1 500 henkeä. Kun joukkio lähti Castrosta, Jonesille annettiin poliisin saattue, joka hänelle oli luvattu päiviä aiemmin.


title: White Night -mellakat

text: Haastattelussa vuonna 1984 Jones antoi äänen ihmisten tunteille, kun he olivat alkaneet ryhmittyä Castro Streetille tuomiouutisen jälkeen. Hän kertoi: "Raivo ihmisten kasvoilla – näin ihmisiä, jotka olin tuntenut vuosia, ja he olivat niin raivoissaan. Se oli minusta pelottavin asia. Kaikki nämä ihmiset jotka tunsin naapurustosta, saman kulmakunnan pojat, ihmiset joiden kanssa olin ajanut bussilla, siellä ulkona huutamassa verta."


title: White Night -mellakat

text: Kun väkijoukko saapui kaupungintalolle, sen koko oli kasvanut viiteen tuhanteen. Mielenosoittajat huusivat "tappakaa Dan White" ja "eroon Diannesta" – viittaus virkaatekevään pormestariin Dianne Feinsteiniin. Työvuorossa oli kourallinen poliiseja, eivätkä he olleet varmoja, kuinka heidän tulisi suhtautua uuteen käänteeseen. Poliisin johto, joka oli tottunut näkemään rauhallisia homoseksuaaleja kävelemässä hiljaisina poliisiautoihin ratsioiden aikana, järkyttyi vihaisesta ja verenhimoisesta homojen joukosta.


title: White Night -mellakat

text: Kun Castrosta päin tuleva väkijoukko yhdistyi toiseen väkijoukkoon Polkin alueelta, joka oli San Franciscon toinen homoalue, taistelu kaupungin poliisia vastaan alkoi. Ennen pitkää paikalle kokoontui tuhansia ihmisiä lisää.


title: White Night -mellakat

text: Väkijoukon jäsenet repivät kullattuja koristeita rakennuksen valurautaovista ja rikkoivat sitten niillä ensimmäisen kerroksen ikkunoita. Useat Harvey Milkin ystävät, kuten hänen entinen rakastajansa Scott Smith, tarkkailivat ja yrittivät estellä väkijoukkoa. Poliisin kiila ilmestyi Civic Center Plazan pohjoisreunalle ja ne, jotka olivat yrittäneet pidätellä mellakoijia, istuivat alas kiitollisina tuesta. Auttamisen sijaan poliisit alkoivat kuitenkin hakata tarkkailijoita pampuilla.


title: White Night -mellakat

text: Eräs nuori mies potkaisi poliisiauton ikkunan rikki, sytytti tulitikkulaatikon ja sytytti auton verhoilun tuleen. Polttoainesäiliö räjähti lyhyen tulipalon jälkeen. Tusina poliisiautoja ja kahdeksan muuta autoa tuhoutui samalla tavalla. Useat mellakoijat levittivät kyynelkaasua, jonka he olivat ottaneet poliisiautoista. Mellakoijat estivät liikenteen kulun ja rikkoivat autojen ja liikkeiden ikkunoita. Raitiovaunujen kulku estettiin, kun niiden ilmajohdot revittiin alas, ja alakynteen jääneitä poliiseja vastaan alettiin käyttää väkivaltaa. Poliisipäällikkö Charles Gain oli sisällä kaupungintalossa ja käski poliiseja pitämään asemansa ja olemaan hyökkäämättä.


title: White Night -mellakat

text: Pormestari Feinstein ja valtuutettu Carol Ruth Silver puhuttelivat väkijoukkoa ja yrittivät lievittää Whiten tuomion aiheuttamaa raivoa. Feinstein sanoi, että hän oli ottanut tiedon tuomiosta vastaan "epäuskoisena". Valtuutettu Silver sanoi: "Dan White on päässyt pälkähällä murhasta. Niin yksinkertaista se on." Hän loukkaantui, kun häneen osui lentävä esine. Myös yli 140 muuta loukkaantui.


title: White Night -mellakat

text: Siedettyään vihaisen väkijoukon huutoja lähes kolmen tunnin ajan poliisit ryhtyivät tukahduttamaan mellakkaa. Kertomusten mukaan poliisit peittivät virkamerkkinsä mustalla teipillä, jotta heitä ei tunnistettaisi, ja hakkasivat mellakoijia. Kymmenet poliisit hyökkäsivät väkijoukkoon. He käyttivät kyynelkaasua pakottaakseen mielenosoittajat pois rakennuksen luota. Poliisit yllättyivät väkijoukon voimakkaasta vastarinnasta; mellakoijat yrittivät saada heidät perääntymään puun oksilla, kaupungin busseista revityillä kromiosilla ja kadusta otetuilla asfaltin paloilla. Kun eräs mies sytytti viimeisen poliisiauton, hän huusi toimittajalle: "Laita lehteen, että söin liian monta Twinkie-patukkaa." 60 poliisia loukkaantui ja paikalla pidätettiin parisenkymmentä henkilöä.


title: White Night -mellakat

text: Väkivallan toisessa vaiheessa poliisi teki tunteja myöhemmin ratsian pääosin homojen asuttamalla Castron alueella. Kun järjestys oli palautettu kaupungintalolle, kymmeniä poliiseja kuljettavat SFPD:n autot suuntasivat Castroon. Poliisit marssivat Elephant Walk -nimiseen homobaariin, vaikka heitä ei ollut käsketty tehdä niin. He huusivat "likaiset kyrvänimijät" ja "sairaat hintit" ja rikkoivat baarin suuret lasi-ikkunat asiakkaiden hakkaamisen lisäksi. 15 minuutin jälkeen poliisit vetäytyivät baarista ja liittyivät muihin poliiseihin, jotka hyökkäsivät satunnaisesti kadulla käveleviä homoja vastaan. Välikohtaus kesti lähes kaksi tuntia.


title: White Night -mellakat

text: Kun päällikkö Charles Gain kuuli Elephant Walkin ratsiasta, jolle hän ei ollut antanut lupaa, hän lähti välittömästi paikalle ja käski miehiään poistumaan. Myöhemmin samana yönä freelance-toimittaja Michael Weiss näki ryhmän poliiseja juhlimassa keskustan baarissa. "Olimme kaupungintalolla [surmien] tapahtumapäivänä ja hymyilimme silloin", eräs poliisi kertoi. "Olimme siellä tänään ja hymyilemme yhä."


title: White Night -mellakat

text: Ainakin 61 poliisia ja arviolta 100 homoa joutui sairaalaan mellakan aikana. Suuri siviilivalamiehistö kokoontui selvittämään, kuka oli määrännyt hyökkäyksen, mutta se ei päätynyt selkeään lopputulokseen, kun henkilökohtaisista vammoista ja muista vahingoista tehtiin rahallinen sopimus.


title: White Night -mellakat

text: Viisitoista ihmistä haastoi poliisilaitoksen oikeuteen White Night -mellakoiden jälkeen, mutta suurin osa oikeusjutuista sovittiin tai niistä luovuttiin.


title: White Night -mellakat

text: Seuraavana aamuna homoliikkeen johtajat kokoontuivat Civic Centerin komiteahuoneeseen. Valtuutettu Harry Britt, joka oli korvannut Milkin, ja jyrkemmin asiaan suhtautuvat homot Harvey Milk Democratic Clubista tekivät selväksi, että kukaan ei tulisi pyytämään mellakoita anteeksi. Lehdistötilaisuudessa Britt kertoi toimittajille, että "Harvey Milkin ihmisillä ei ole mitään anteeksipyydettävää. Nyt yhteiskunnan täytyy pitää meitä kauneussalonkeja omistavien kivojen pikku keijukaisten sijaan ihmisinä, jotka kykenevät väkivaltaan. Emme aio sietää Dan Whiteja enää." Toimittajat olivat järkyttyneitä siitä, että julkisessa virassa oleva henkilö tuki edellisen yön väkivaltaisia tekoja. Myöhemmät yritykset löytää homoliikkeen johtaja, joka olisi pyytänyt tekoja anteeksi, eivät onnistuneet.


title: White Night -mellakat

text: Toukokuun 22. päivä olisi ollut tapetun Harvey Milkin 49. syntymäpäivä. Kaupungin viranomaiset olivat harkinneet illaksi suunnitellun mielenosoituksen luvan perumista, mutta vetäytyivät väkivallan uhan pelossa. Viranomaiset sanoivat, että mielenosoitus voisi ohjata yhteisön vihaa johonkin positiiviseen. Pormestari Feinstein käski San Franciscon ja naapurikaupunkien poliisin hälytystilaan uusien väkivaltaisuuksien varalta. Cleve Jones suunnitteli tapahtumiin vastaamista poliisin kanssa ja koulutti 300 valvojaa pitämään väkijoukkoa silmällä. Arviolta 20 000 henkeä kokoontui Castro Streetille ja Market Streetille; väkijoukko oli "vihainen, mutta lyöty". Poliisi pysyi välimatkan päässä ja valvoi väkijoukkoa. Tällä kertaa väki kuitenkin juhli Milkin elämää rauhanomaisesti. Ihmiset tanssivat suosittuja diskokappaleita, joivat olutta ja lauloivat tribuutin Milkille.


title: White Night -mellakat

text: Samana iltana arviolta 100 henkeä piti yli kolmen tunnin mielenosoituksen Sheridan Squarella Manhattanilla protestoidakseen tuomiota. Noin 20 poliisia tarkkaili kahdeksalta illalla alkanutta mielenosoitusta, mutta ketään ei pidätetty. Kynttilämielenosoitus suunniteltiin kaksi päivää aiemmin ja sitä tukivat Coalition for Lesbian and Gay Rights ja National Gay Task Force.


title: White Night -mellakat

text: 14. lokakuuta 1979 yli 100 000 henkeä marssi Washingtonissa homojen oikeuksien puolesta. Monet kantoivat mukanaan Milkin kuvia ja hänen perintöään kunnioittavia kylttejä. Mielenosoitus, jollaisen Milk oli halunnut järjestää, pidettiinkin nyt hänen muistokseen. Toimittaja ja kirjailija Randy Shiltsin mukaan White Night -mellakat olivat sopiva loppu Harvey Milkin tarinalle.


title: White Night -mellakat

text: Vuoden 1979 kuntavaalit käytiin vain kuukausia mellakoiden jälkeen, ja monet pelkäsivät homovastaista aaltoa vaaleissa. Sitä ei kuitenkaan tullut, ja homoyhteisöllä oli nyt enemmän valtaa kuin koskaan aiemmin. Vaikka lähes tuntematon homo pormestariehdokas David Scott jäi kolmanneksi vaaleissa, hän sai sen verran paljon ääniä, että virkaatekevä pormestari Feinstein joutui toiselle kierrokselle konservatiivista kaupunginvaltuutettua Quentin Koppia vastaan. Koska Feinstein oli luvannut nimittää julkisiin virkoihin enemmän homoja ja hän kampanjoi runsaasti Castrossa, hän sai homoyhteisöltä tarpeeksi tukea voittaakseen vaalit ja hänet valittiin pormestariksi.


title: White Night -mellakat

text: Yksi pormestari Feinsteinin ensimmäisistä teoista valintansa jälkeen oli nimittää Cornelius Murphy uudeksi poliisipäälliköksi. Murphy oli irlantilaiskatolinen, ja hän päätti, etteivät poliisiautot olisi enää vaaleansinisiä vaan ne maalattaisiin uudelleen "machon mustavalkoisiksi". Tämä miellytti poliiseja ja palautti heidän luottamuksensa poliisilaitoksen johtoon. Murphy lupasi kuitenkin myös noudattavansa edelleen edeltäjänsä käyttöön ottamaa homoihin myötämielisesti suhtautuvaa politiikkaa. Vuoteen 1980 mennessä yksi seitsemästä uudesta poliisikokelaasta oli homo tai lesbo. Eräässä viimeisistä julkisista esiintymisistään poliisipäällikkö Charles Gain sanoi, että hän odotti näkevänsä päivän, jona San Franciscolla olisi sekä homo pormestari että homo poliisipäällikkö.


title: Sani Bečirovič

text: Sani Bečirovič (s. 19. toukokuuta 1981 Maribor) on slovenialainen koripalloilija, jonka nykyinen seurajoukkue on Türk Telekom BK.


title: Sani Bečirovič

text: Bečirovič aloitti uransa KK Bistricaan joukkueessa, jossa hän teki debyyttinsä edustusjoukkueen kanssa kaudella 1995–1996. Hän siirtyi seuraavaksi kaudeksi Maribor Ovniin, josta hän siirtyi vuoden jälkeen Zlatorog Laškoon. Zlatorog Laškossa Bečirovič pelasi kaksi kautta kunnes siirtyi Slovenian suurseuraan KK Union Olimpijaan. Kaudella 2000–2001 Bečirovič siirtyi Euroopan huippujen joukkoon tehtyään Euroliigassa 20,7 pistettä ottelua kohden. Union Olimpijassa hän myös voitti Slovenian mestaruuden ja kaksi Slovenian Cupia. Hänen oli tarkoitus myös osallistua , mutta hän veti nimensä pois viime hetkellä.


title: Sani Bečirovič

text: Kaudeksi 2001–2002 hän siirtyi Eurooppaan ja Virtus Bolognaan. Bečirovič kärsi polvivaivoista, joiden takia hänet lopulta poistettiin joukkueesta marraskuussa 2002, kun hän ei ollut pystynyt pelaamaan kauden aikana. Bečirovič lähti takaisin Sloveniaan ja meni KK Krkaan. Kauden 2003–2004 jälkeen hän teki paluun Italiaan Casti Group Varesen paidassa. Varesesta hän lähti Climamio Bolognaan, josta Bečirovič siirtyi edelleen Panathinaikosiin. Hän voitti Panathinaikosissa Euroliigan mestaruuden kaudella 2006–2007 sekä kaksi Kreikan mestaruutta.


title: Sani Bečirovič

text: Panathinaikosissa Bečirovič jäi pieneen rooliin, mutta pelasi joukkueessa silti kahden kauden ajan. Hän siirtyi vuonna 2008 Lottomatica Romaan kolmen vuoden sopimuksella, jolloin hän saisi pelata suuremmassa roolissa. Lottomatican paidassa hänet valittiin kaudella 2008–2009 marraskuun pelaajaksi.


title: Sani Bečirovič

text: Vuonna 2009 Bečirovič palasi KK Union Olimpijaan. Hän ei pelannut koko kautta seurassa, sillä tammikuussa 2010 Bečirovič siirtyi Olimpia Milanoon. Lokakuussa hän vaihtoi Türk Telekomiin.


title: Sani Bečirovič

text: Bečirovič voitti alle 20-vuotiaiden Euroopan mestaruuden vuonna 2000. Maajoukkueen kanssa hän on pelannut vuosien 1999, 2001 ja 2005 EM-kisoissa.


title: Yhtiönpuisto

text: Yhtiönpuisto eli Wahrenin puisto (aiemmin Tehtaanpuisto) on Forssassa Keskustan kaupunginosassa sijaitseva puisto. Puiston nimien taustalla ovat Forssa-yhtiö, puiston lähellä toiminut tehdas ja Forssan teollisuusyhdyskunnan perustaja Axel Wilhelm Wahren. Puistoa alettiin rakentaa jo 1800-luvun puolivälissä kehräämön perustamisen jälkeen.


title: Yhtiönpuisto

text: Yhtiönpuisto on kulttuurihistoriallinen englantilaistyyppiseksi rakennettu puisto, jossa on vanhoja puistolehmuksia, metsätammia ja vuorijalavia sekä oleskelualue suihkulähteineen. Puiston laidoilla sijaitsee aikoinaan yhtiön päälliköille rakennettuja asuinrakennuksia. Entinen tehtaanjohtajan asunto toimi pitkään ravintolana. Nykyään rakennus on yksityiskäytössä. Tehtaankoulu siirrettiin puiston laitaan 1970-luvulla kerrostalon parkkialueen tieltä. Rakennus siirrettiin kokonaisena alle rakennetun rautatienpätkän avulla.


title: Konstantin Kozejev

text: Konstantin Kozejev (, s. 1. joulukuuta 1967, Kaliningrad, Neuvostoliitto) on venäläinen kosmonautti.


title: Konstantin Kozejev

text: Kozejev valmistui insinööriksi Moskovan ilmailuinstituutista. Hänet valittiin kosmonauttikoulutukseen 9. helmikuuta 1996 ja hän lensi Sojuz TM-33-lennolla vuonna 2001.


title: Tomáš Skuhravý

text: Tomáš Skuhravý (7. syyskuuta 1965, Přerov nad Labem, Tšekkoslovakia) on tšekkiläinen jalkapalloilija. Skuhravý edusti maajoukkuetasolla sekä Tšekkoslovakiaa että Tšekkiä. Hän pelasi Italian MM-kisoissa 1990 tehden viidessä ottelussa viisi maalia. Hän oli turnauksen toiseksi paras maalintekijä italian Salvatore Schillacin jälkeen.


title: Luettelo televisiosarjan Heroes hahmoista

text: Tämä on luettelo televisiosarjan Heroes hahmoista.


text: Peter Petrelli (Milo Ventimiglia) on kuvitteellinen henkilö tv-sarjasta Heroes. Peter on kiistatta voimakkain sarjassa esiintyvä sankari sillä hän pystyy kopioimaan toisten voimia pysyvästi itseensä ollessaan pelkästään lähellä heitä. Sarjan aikana Peterin isä, Arthur Petrelli, varastaa poikansa kyvyn, mutta saa seerumin avulla samantapaisen voiman. Pystyy koskettamalla "lainaamaan" kyvyn, mutta aina kun hän "lainaa" uuden kyvyn niin hän menettää vanhan.


text: Nathan Petrelli (Adrian Pasdar) sarjassa esiintyvä henkilöhahmo, jolla on kyky lentää (paljastui myöhemmin synteettiseksi kyvyksi). Hänellä on kaksi poikaa ja tytär Claire Bennet sekä vammautunut vaimo Heidi ja veli Peter Petrelli. Sarjassa hän pyrkii Yhdysvaltain presidentiksi. Kolmannella kaudella hän ensin päätti auttaa isäänsä, Arthuria, tekemään kaikista maailman ihmisistä kehittyneitä, mutta pari kuukautta myöhemmin epäonnistumisensa jälkeen hän kehitti uuden suunnitelman: vangita kaikki ihmiset, joilla on kykyjä. Sylar tappoi hänet 3. kauden lopussa, mutta Matt käytti telepatiaansa ja herätti Nathanin henkiin siirtämällä hänen muistonsa Sylariin, jonka keho muuttui Nathanin kehoksi Sylarin aiemmin viemän muodonmuutoskyvyn kautta.


text: Hiro Nakamura (Masi Oka) () on tokiolainen toimistotyöläinen, joka huomaa omaavansa erikoisia kykyjä.


text: Hiro kasvoi varakkaassa tokiolaisessa perheessä. Hän harrasti lähinnä sarjakuvia ja pelejä. Vaikka hänen sankareitaan olivat kaikki sarjakuvasankarit, suurin sankari oli Takezo Kensei. Kun Hiro oli 12-vuotias, hänen äitinsä kuoli. Hautajaisissa Hiro tapasi salaperäisen silmälasipäisen miehen, joka kertoi hänelle elämästä ja kuolemasta. Myöhemmin mies osoittautui häneksi itsekseen. Parikymmenvuotiaana hän alkoi havaita kykyjään. Hänen ensimmäinen kosketuksensa voimiinsa oli kellon viisarin siirtäminen sekunnin taaksepäin.


text: Hiron paras ystävä on hänen työkaverinsa Ando Masahashi. Ando on Hiron mukana lähes koko sarjan ajan. Vain muutaman kerran Hiron ja Andon tiet erkanevat. Kolmannessa tuotantokaudessa Hiro näkee tulevaisuudessa Andon tappavan hänet. Tämä ei ole vielä toistaiseksi tapahtunut nykypäivänä.


text: Tappaessaan Sylarin Hiro käytti aseenaan Katanaa. Hän harjoitteli miekkailua isänsä kanssa, ennen kuin hän toisen tuotantokauden alussa kuoli. Hiro käytti katanaa myös yrittäessään tappaa Takezo Kensein/ Adam Monroen (David Anders).


text: Hiro Nakamuran kyvyt ovat erittäin monihaaraisia. Tiivistetysti sanoen hän taivuttaa aika-avaruus-jatkumoa, eli toisin sanoen hän pystyy teleporttaamaan sekä pysäyttämään ja hidastamaan aikaa. Hiro pystyy myös siirtymään eri aikakaudesta toiseen. Menetti kyvyn Arthur Petrellille synteettisiä kykyjä antavaan kaavan kuuluvan katalyytiin mukana. Volume 4:ssä Matt Parkman Jr. palautti hänen kykynsä. Mutta tällä hetkellä Hiro on saanut takaisin hallintaan pelkästään ajan pysäyttämisen.


text: Ensimmäisen tuotantokauden aikana, kun Hiro teleporttaa tulevaisuuteen, hän tapaa itsensä. Tulevaisuuden Hirolla ei ole silmälaseja, vaan pieni parta ja poninhäntä. Hänkin käyttää Katanaa aseenaan. Tulevaisuuden Hiron sielua on repinyt se, että Sylar tappoi hänen ystävänsä Andon. Ystävänsä kuoleman jälkeen Hiro rupesi terroristiksi/murhaajaksi, joka halusi pelastaa ystävänsä.


text: Ando Mahahashi (James Kyson Lee) on Hiron hyvä ystävä. Hänellä ei ollut vielä sarjan alussa lainkaan kykyjä, mutta kolmannella kaudella hän pisti itseensä erikoiskykyjä antavaa seerumia voidakseen pelastaa Hiron, jonka Arthur Petrelli oli jättänyt menneisyyteen. Ando ei saanut haluamaansa kykyä, mutta sen sijaan superlatauskyvyn, joka tehostaa muiden ihmisten kykyjä väliaikaisesti ja pystyy käyttämään sitä sähkön tavoin aseena muita vastaan.


text: Claire Bennet (Hayden Panettiere) on hahmo, jolla on kyky parantaa vammansa, haavansa, vaurionsa jne. eli hän on kuolematon. Clairen vanhemmat ovat adoptoineet Clairen. Claire on myös kahdessa ensimmäisessä tuotantokaudessa Cheerleader-joukkueessa.


text: Noah Bennet (Jack Coleman) jäljittää muita yliluonnollisia ihmisiä. Hänellä on apurinaan haitilaismies, jolla on kyky estää muiden lähellä olevien ihmisten voimien käytön ja hän voi myös pyyhkiä pois muistia ja muistoja. Hänellä on peitetyö paperitehtaalla. Claire Bennet on hänen adoptiolapsensa.


text: Bennetin etunimi paljastui vasta ensimmäisen tuotantokauden viimeisessä jaksossa, jota ennen hänet tunnettiin muun muassa herra Bennetinä tai (Clairelle) isänä.


text: Matt Parkman (Greg Grunberg) on telepaatti eli hän pystyy lukemaan (ja toisesta kaudesta lähtien manipuloimaan) toisten ajatuksia. Kolmannella kaudella hän oppii hallitsemaan kaikkea mitä aivotkin ja luomaan hallusinaatioita uhrilleen


text: Isaac Mendez (Santiago Cabrera) on henkilö, jolla on kyky maalata kuvia tulevista tapahtumista. Ensimmäisinä kertoina hän pystyi maalaamaan tulevaisuuden vain kokaiinin alaisena, mutta on onnistunut siinä jälkeenpäin myös ilman. Hänen entinen tyttöystävänsä Simone Deveaux jätti tämän, koska luuli Isaacia hulluksi tämän väittäessä osaavansa maalata tulevaisuuden (toinen syy on Mendezin huumeriippuvuus). Mendez on maalannut esimerkiksi New Yorkin räjähdyksen ja Claire Bennetin kohtalon. Myöhemmin Sylar kuitenkin varasti Isaacin voimat.


text: Simone Deveaux (Tawny Cypress) oli Isaac Mendezin ex-tyttöystävä, mutta jätti tämän hänen huumeriippuvuutensa vuoksi. Deveaux kuoli kun Mendez ampui tätä vahingossa yrittäessään ampua Peter Petrellin.


text: Tracy Strauss on henkilö, jonka erityiskyky on jäädyttäminen (myöhemmin hän kykeni myös muuntamaan itsensä vedeksi). Tracy on Nikin kaksoissisar, joka on saanut voimansa dna-manipulaation kautta. Tracya näyttelee Ali Larter, joka on myös esittänyt Niki Sandersia samassa sarjassa.


text: D. L. Hawkins (Leonard Roberts) on henkilöhahmo, jolla on kyky kulkea esineiden ja asioiden läpi. Hän kuoli toisella kaudella.


text: Niki Sanders oli D.L. Hawkinsin vaimo jonka kanssa hänellä on yhteinen poika Micah Sanders. Nikin kyky on epätavallinen vahvuus. Hänellä on myös kolme sisarta; Jessica, Tracy sekä Barbara. Hän kuoli tulipalossa toisen tuotantokauden aikana.


text: Micah Sanders (Noah Gray-Cabey) on nuori poika, jolla on kyky hallita sähkölaitteita ja kommunikoida niiden kanssa. Hänen äitinsä on Niki Sanders ja isänsä D.L. Hawkins. Sarjassa Sanders on hyvin älykäs, mutta myös koulukiusattu. Micah tunnetaan kolmannessa tuotantokaudessa myös nimellä Kapinallinen.


text: Sylar, oikealta nimeltään Gabriel Gray, on sarjassa esiintyvä hahmo, jota esittää Zachary Quinto. Sylar on sarjan ensimmäisen kauden keskeisin antagonisti. Sarjan alussa Sylar kuvattiin usein taka-alalla ja kasvottomana.


text: Sylar on "loinen", joten hänen kykynsä perustuvat toisten ihmisten kykyjen varastamiseen.


text: Sylar on varastanut seuraavat kyvyt:


text: Vaikka sitä ei heti älyäkään, Sylarilla on jo ennestään kyky, joka on sama kuin Peterillä eli muiden voimien kopiointi. Sylar voisi siis olla tappamatta uhrejaa, mutta kuten hän itse sanookin monta kertaa, hän vain pitää ihmisten tappamistesta. Sylarilla itsellään oli luonnostaan yksi voima (asioiden ymmärtäminen), jota hän käytti kellojen korjaamiseen. Peterkin sai voiman, kun kävi tulevaisuudessa, jossa Sylar oli hyvä. Hänellä oli lapsi, nimeltä Noah. Asioiden ymmärtämisen kyvyn mukana tulee nälkä, jota Sylar hillitsi vain lapsensa takia. Peter ei pystynyt hillitsemaan nälkää, ja melkein tappoi mutta hänen isänsä (Arthur Petrelli) vei hänen kykynsä. Sitä kykyä olisi voinut käyttää hyvin aivokirurgiassa. Hän näkee, mikä saa ihmisen "tikittämään".


text: Ensimmäisen tuotantokauden aikana Sylar mm. varastaa suurimman osan kyvyistään, useasti melkein kuoli ja karkasi FBI:lta. Sylar on myös ollut vähällä tappaa monia "Heroesin" päähenkilöitä.


text: Sylar kärsii koko toisen tuotantokauden ajan vaarallisesta Shanti-viruksesta. Sen jälkeen hän parantuu viruksesta ja pystyy käyttämään kykyjään uudelleen. Mutta telekinesia on hänen siihen asti varastamista kyvyistään ainoa mikä enää toimi.


text:
Kolmannella kaudella ilmeni, ettei Sylar edes poista kykyjä uhreistaan. Hän ottaa uhriensa aivot esiin vain nähdääkseen kuinka heidän kykynsä toimivat. Sitten hän muuntaa omat aivonsa niin, että hän itsekin pystyy käyttämään kyseistä kykyä.
Kauden lopussa hän tappoi Nathanin ja naamioitui häneksi yrittäen saada itselleen presidentin aseman. Peter huumasi hänet, jonka jälkeen Matt poisti Sylarin muistot, ja siirsi tilalle Nathanin muistot. Seurauksena Sylar muuttui sekä fyysisesti että henkisesti Nathan Petrelliksi.


text: Angela Petrelli on Nathanin ja Peterin äiti. Hänen kykynsä on nukkuessaan nähdä asioita ennalta, joita hän kuvailee painajaisiksi.


text: Adam Monroe on parantumiskykyinen ihminen, joka syntyi 1600-luvulla Britanniassa. Hän muutti Japaniin ja otti käyttöön nimen Takezo Kensei. Hiro, joka oli päätynyt vahingossa menneisyyteen tapasi hänet yrittäen tehdä hänestä samanlaisen sankarin kuin miksi häntä nykyajan tarinoissa kuvattiin. Mutta huomattuaan että hänen ihastuksena, Yaeko olikin rakastunut Hiroon, hän kääntyi pahaksi ja aikoi auttaa pahaa sotapäällikkö Valkopartaa valloittamaan Japani. Mutta Hiro esti sen ennen kuin palasi nykyaikaan.


text: Parannuskyvyn ansiosta Adam eli 400 vuotta. Hän perusti Yhtiön ja värväsi siihen 12 muuta kykyjä omaksuvaa ihmistä (heihin kuuluivat mm. Angela ja Arthur Petrelli, Maury Parkman, Kaito Nakamura, Daniel Linderman, Bob Bishop, Victoria Pratt) johtamaan sitä hänen rinnallaan. Mutta Adam aikoikin käyttää heitä hyväkseen luodakseen aseen, joka hävittäisi koko ihmiskunnan, uskoen luovansa paremman ihmiskunnan sen tilalle. Hänen johdollaan yhtiö kehitti Shanti-viruksen, mutta Yhtiö sai selville hänen aikeensa ja vangitsivat hänet. Sitten Peter Petrelli vapautti hänet, kun Adam uskotteli, että Yhtiö olisi se, joka todella haluaisi käyttää virusta. Mutta Hiro esti Adamin suunnitelman teleporttaamalla hänet ruumisarkkuun eräälle hautausmaalle Japaniin.


text: 3. kaudella Hiro ja Ando vapauttivat Adamin saadakseen häneltä apua kaavan etsintään. Mutta Adam käytti tilaisuutta hyväkseen ja yritti paeta. Mutta sitten Knox, Pinehearstiin kuuluva mies, vangitsi Adamin ja pakotti hänet antaamaan Arthur Petrellin viedä hänen kykynsä. Ilman kykyään Adam ei voinut jatkaa elämäänsä, joten hän muuttui pelkäksi tomuksi ja kuoli.


text: 4. kaudella Adam esiintyi pelkkänä aivokasvaimesta kärsivän Hiron kokemana harhakuvana.


text: Elle Bishop on Kristen Bellin esittämä hahmo, joka pystyy hallitsemaan sähköä erityiskykynsä avulla.


text: Daphne Millbrook (Brea Grant) on henkilö, jonka erityiskyky on supernopeus. Kuoli Volume 4:ssa, kun Dankon agentit ampuivat hänet.


Parsifal


title: Parsifal

text: Parsifal on Wolfram von Eschenbachin keskiaikainen ritarieepos. 24 812 säettä käsittävä Parsifal syntyi 1200-luvun ensimmäisellä vuosikymmenellä. Tarinassa yhdistyvät kaksi suurta traditiota: taru pyhästä Graalista sekä kuningas Arthurin (Artusin) pyöreän pöydän ritareiden tarinat.


title: Parsifal

text: Eschenbachin tarinassa Parsifal oli ylhäisen ritari Gahmuretin poika, joka ei ehtinyt koskaan nähdä isäänsä elävänä. Parsifalin äiti, kuningatar Herzeleide, joka halusi poikansa välttävän kuuluisan ritari-isänsä kohtalon, kasvatti poikansa metsämajassa, ettei tämä saisi koskaan kuulla sanaakaan ritariudesta. Pahaksi onneksi murrosikäinen Parsifal kohtasi metsässä Artusin ritareita, joita hän aluksi luuli jumaliksi. Upeista ritarivarusteista viehättynyt Parsifal halusi myös ritariksi, joten äiti, joka halusi poikansa palaavan takaisin luokseen, varusti matkalle lähtevän poikansa surkealla hevosella, hullunkurisilla vaatteilla ja kelvottomilla matkaohjeilla. Herzeleide kuitenkin kuoli Parsifalin tietämättä sydänsuruun välittömästi kun tämä oli kadonnut äitinsä näkyvistä.


title: Parsifal

text: Kehnoista ohjeista ja varustuksestaan huolimatta Parsifal onnistui pääsemään Artusin hoviin, jossa hän kuuli Graalista. Täydellisyyttä tavoittelevana, vilpittömänä ja hiukan naiivina mutta kuninkaallisen olemuksen omaavana nuorukaisena hän halusi löytää myös tämän myyttisen esineen, jota pyöreän pöydän ritarit etsivät. Eräänä yönä Parsifal tietämättään yöpyykin Graalin linnassa, mutta koska hän ei osaa osoittaa oikeanlaista myötätuntoa linnassa asuvalle, kärsivälle kuninkaalle, Anfortakselle, heitetään hänet aamulla linnasta ulos. Kun Artusin ritarit myöhemmin saavat kuulla Parsifalin kokemuksesta, saa Parsifal tietää olleensa linnassa, jota kaikki ritarit etsivät. Kiusaantunut Parsifal päättää löytää linnan ja Graalin uudestaan, mutta tällä kertaa sen löytäminen ei olekaan yhtä helppoa. Pitkän tien kuljettuaan Parsifal lopulta löytää etsimänsä.


title: Parsifal

text: Eschenbachin teoksessa kuvataan laajasti myös ritari Gawanin seikkailuja, joka oli Artusin sisarenpoika ja Kundrien veli, ja etäistä sukua Parsifalille.


title: Parsifal

text: Parsifalia pidetään yhtenä saksankielisen kirjallisuuden varhaiskauden suurimmista klassikoista , sekä erinomaisena kuvauksena ihmisen kasvusta nuoruuden tietämättömyydestä ja vilpittömyydestä oikeanlaiseen nöyryyteen ja tietoisuuteen.


title: Nokia 5220

text: Nokia 5220 XpressMusic on Nokian huhtikuussa 2008 esitelty GSM-puhelin. Markkinoille puhelin tuli saman vuoden heinäkuussa. Puhelinta myytiin punaisena, vihreänä ja sinisenä. Puhelin painaa 78 grammaa ja sen mitat ovat 108 × 43,5 × 10,5 mm.


title: Nokia 5220

text: Puhelin sisältää seuraavat sovellukset ja toiminnot:


title: At the Rainbow

text:
At the Rainbow on Focus -yhtyeen vuonna 1973 julkaistu livealbumi.
Albumi äänitettiin Lontoossa, Rainbow -teatterissa 5.5.1973. Bändi oli keväällä 1973 studiossa nauhoittamassa kolmannen studio-albumin materiaalia, mutta päätyikin live-levyn julkaisemiseen. Näitä nauhoituksia käytettiin myöhemmin julkaistavalla Ship of Memories –albumilla.


title: At the Rainbow

text: "At the Rainbow" -albumin tuottajana toimi mm. Eric Claptonin, John Mayallin ja Fleetwood Macin kanssa yhteistyötä tehnyt Mike Vernon.


title: Rentopäivänkilo

text: Rentopäivänkilo eli gotlanninpäivänkilo ("Fumana procumbens") on päivännoutokasveihin kuuluva kasvilaji. Se on rento, haaroittuva varpu, joka yleensä 3–15 cm korkeaksi. Kasvupaikkoja ovat kalkkipitoiset kalliot. Kasvin lehdet ovat harmaanvihreitä ja neulasmaisia ja ne ovat asettuneet kierteisesti. Rentopäivänkilon kukat ovat noin 1½–2 cm leveitä ja kirkkaankeltaisia. Rentopäivänkilo kukkii tavallisesti kesä-syyskuussa. Sen kukat aukeavat aamulla ja terälehdet tippuvat muutaman tunnin kuluessa. Rentopäivänkilon hedelmä on kolmilokeroinen alaspäinen kota. Rentopäivänkiloa tavataan Pohjoismaista ainoastaan Ruotsissa, Gotlannissa sekä pienillä alueilla Etelä-Ruotsissa.


title: Scott Cunningham

text: Scott Douglas Cunningham (27. kesäkuuta 1956 Michigan – 28. maaliskuuta 1993) oli yhdysvaltalainen kirjailija, joka kirjoitti useita teoksia wiccasta ja muista uusiin uskontoihin liittyvistä aiheista. Hänen teoksensa "Wicca: Opas wiccan harjoittajalle" (1988, suom. 2002) oli eräs menestyneimpiä wiccasta kirjoitettuja kirjoja.


title: Älä sano ei

text: Älä sano ei on Kirkan vuonna 1985 ilmestynyt albumi.


title: Katkeravesirikko

text: Katkeravesirikko ("Elatine hydropiper") on vesirikkokasvien heimoon kuuluva kasvilaji. Se on pienikokoinen ja suikertava vesikasvi, joka kasvaa matalissa rantavesissä. Sen pituus on yleensä noin 3–12 cm. Sen lehtien asento on vastakkainen ja lehtilavat ovat soikeita. Katkeravesirikko kukkii kesä-syyskuussa ja sen kukat ovat pieniä sekä vaatimattomia ja ne sijaitsevat lehtihangoissa. Katkeravesirikkoa kasvaa Suomessa melko yleisenä koko maassa käsivarren Lappia ja Ahvenanmaata lukuun ottamatta.


title: Ilpo Kuokkanen

text: Ilpo Kuokkanen (s. 17. huhtikuuta 1964 Oulu) on suomalainen yrittäjä ja yksityissijoittaja, joka toimii tällä hetkellä hallituksen puheenjohtajana petrokemian teknologiaa kehittävässä Coolbrook Oy:ssä , mobiili- ja Facebook- pelejä valmistavassa Namida Diamond Factory Oy:ssä sekä pääomasijoituksia tekevässä Tietoklusteri Oy:ssä.


title: Ilpo Kuokkanen

text: Coolbrook Oy kertoi helmikuussa 2017 saaneensa Tekesiltä 3,6 miljoonan euron rahoituksen etyylikrakkaukseksi kutsutun muoviteknologiainnovaation kehittämiseen. Coolbrook Oy:n toimitusjohtajana toimii Harri Johannesdahl.


title: Ilpo Kuokkanen

text: Kuokkanen on toiminut myös suomalaisen, roottoripurjeteknologiaa kehittävän meriteknologiayrityksen  Norsepower Oy :n varhaisvaiheen sijoittajana .


title: Ilpo Kuokkanen

text: Kuokkanen osallistui ja oli merkittävästi vaikuttamassa 1990-luvun puolivälissä alkaneeseen maailmanlaajuisten internetpalvelujen syntymiseen ja kehittymiseen. Hän perusti internet- ja teleoperaattoriyhtiö Saunalahti Groupin ja toimi yhtiön hallituksen puheenjohtajana vuoteen 2001 asti.


title: Ilpo Kuokkanen

text: Kuokkanen luopui nuorena jääkiekkoilijan urastaan ja aloitti oikeustieteen opinnot Turun yliopistossa vuonna 1985.  Opintojensa alkuvaiheessa hän alkoi tarjoilijan työstä saamillaan palkkarahoilla käydä pörssikauppaa ja nousi yhdessä muutamien opiskelutoveriensa ja sijoittajakumppaniensa kanssa merkittäväksi vähemmistöomistajaksi muutamissa julkisesti noteeratuissa pörssiyhtiöissä.


title: Ilpo Kuokkanen

text: Pörssibuumi päättyi vuonna 1990 suomalaisten pankkien suuriin osakekauppoihin, joilla purettiin pankkien toisiinsa kohdistamat valtausyritykset.  Pankit velkaantuivat kauppojen seurauksena merkittävästi ja 1991 tapahtunut Suomen valuutan devalvaatio kurjisti pankkien ja niiden lainoittamien yritysten tilannetta.


title: Ilpo Kuokkanen

text: Tässä osin kaoottisessa taloustilanteessa suomalaiset pankit ryhtyivät pelastamaan huonoja sijoituksiaan ja joitakin rahoittamiaan yrityksiä ryhtymällä käyttämään pelastusoperaatioihin muiden vakavaraisten pörssilistattujen yritysten varallisuutta.


title: Ilpo Kuokkanen

text: Kuokkanen oli kumppaneineen hankkinut yli 10% vähemmistöosuuden muutamista niistä yrityksistä, joiden rahoja ja varallisuutta pankit ryhtyivät hyödyntämään. Kuokkanen ryhtyi puolustamaan osin omistamiaan yrityksiä. Hänen toimintansa sai mukaansa suuren määrän muita osakkeenomistajia. Hän nosti useita oikeuskanteita pankkien toiminnan johdosta. Pankit eivät halunneet perääntyä ja syntyneet riidat saivat mediahuomiota. Media kääntyi tukemaan Kuokkasen näkemyksiä. Hänen toimintaansa vähemmistöosakkeenomistajien puolustajana verrattiin mediassa Robin Hoodiin.


title: Ilpo Kuokkanen

text: Lopulta pankit perääntyivät.


title: Ilpo Kuokkanen

text: Kuokkanen luopui puolustamiensa yhtiöiden osakkeista vuonna 1996 perustaakseen Suomeen yhden maan ensimmäisistä internetoperaattoreista. Yhtiö perustettiin vuonna nimellä Nettilinja Oy. Yhtiö vaihtoi myöhemmin nimensä Saunalahti Oy:ksi,  edelleen Jippii Oy:ksi ja lopulta takaisin Saunalahti Oyj:ksi.


title: Ilpo Kuokkanen

text: Kuokkanen neuvotteli fuusion Nettilinja Oy:n ja kahden muun teleyhtiöistä riippumattoman internetoperaattorin, DLC Data Link Connectionsin ja Scifi Communicationsin kanssa. Nämä kolme yhtiötä fuusioituivat keväällä 1998.  Uusi yhtiö edusti syntyessään noin 25% osuutta koko Suomen internetliittymien määrästä.


title: Ilpo Kuokkanen

text: Onnistuneen fuusion jälkeen Saunalahti teki Kuokkasen johdolla lähes kaksikymmentä yrityskauppaa, yhdistäen lähes kaikki pienemmät yksityiset internetoperaattorit Suomessa. Alkuperäinen kolmen yhtiön fuusio ja suurin osa muistakin yrityskaupoista suoritettiin osakevaihtona siten, että ostettujen yritysten perustajatoimitusjohtajista tuli Saunalahden osakkeenomistajia ja yhtiön eri tuotealueiden toimialajohtajia. Tästä alkoi yhtiössä kaksi vuotta kestänyt, dynaaminen ajanjakso, jonka aikana tehtiin lukuisia tele- ja internet-teknologian alalla uraauurtavia keksintöjä, joissa Saunalahti näytteli kansainvälisestikin merkittävää roolia. Näitä ovat mm. wifi-teknologia, wlan-puhelut ja liittymien tarjoaminen mobiiliverkkoa vuokraamalla.  Yhtiö levitti toimintansa yli kymmeneen Euroopan maahan.


title: Ilpo Kuokkanen

text: Oli yleisesti maailmalla tunnettua, että Suomi oli ennen vuosituhannen vaihdetta merkittävästi edellä kaikkia muita maita tele- ja internet-teknologian kehityksessä.


title: Ilpo Kuokkanen

text: Vuonna 2000 Saunalahti listautui Helsingin pörssiin. Yhtiö otti tavoitteekseen murtaa valtioiden telealan monopolit Euroopassa sekä levittää wifi-teknologia kaikkialle Eurooppaan. Yhtiötä voidaan kutsua nykyisen wifi-teknologian kehittäjäksi.


title: Ilpo Kuokkanen

text: Yhtiön suunnitelma Euroopan telekentän vallankumouksesta joutui vastatuuleen Saksan valtion omistaman Deutsche Telekom -yhtiön ja Hollannin valtion osittain omistaman KPN-Qwest-yhtiön toiminnan vuoksi. Yhtiöt estivät ja viivyttivät Saunalahden suunnitelmien toteutumista monopoliasemansa turvin. Telemonopolien toiminta hankaloitti ratkaisevasti Saunalahden ostaman saksalaisen internet- ja teleyhtiön haltuunottoa, mikä johti yhtiön likviditeetin heikkenemiseen ja lopulta vetäytymiseen yhtiön ulkomaan toiminnoista.


title: Ilpo Kuokkanen

text: Edellä mainittuihin ongelmiin liittyen Saunalahden johtajia vastaan nostettiin syytteitä, joita käsiteltiin eri oikeusistuimissa lähes kymmenen vuoden ajan . Oikeudenkäynnit päättyivät kesäkuussa 2013 Suomen Korkeimman oikeuden päätökseen, jossa kaikki johtajat vapautettiin kaikista syytöksistä . Suomen valtio joutui maksamaan yli 4 miljoonaan euroon nousseet oikeudenkäyntikulut .


title: Ilpo Kuokkanen

text: Oikeusprosessin ja perusteettomiksi osoittautuneiden syytösten synnyttämä mediahuomio käytännössä esti vuosien ajan Kuokkasta jatkamasta yritystoimintaansa. Tilanne antoi toisaalta hänelle mahdollisuuden suuntautua itsensä kehittämiseen. Vuonna 2007 tekemällään Intian-matkalla Kuokkanen tutustui ensimmäistä kertaa vuosituhansia vanhaan Vedanta-filosofiaan ja päätyi opiskelemaan sitä useita vuosia. Vedanta-filosofian opiskelun tuoman selkeyden ja uudelleenlatautumisen myötä hän on palannut aktiiviseen yritystoimintaan Coolbrook Oy- ja Namida Diamond Factory Oy –nimisissä yhtiöissä.


title: Alfred Zeisler

text: Alfred Zeisler (26. syyskuuta 1892 Chicago, Illinois, Yhdysvallat – 1. maaliskuuta 1985 Camano Island, Washington, Yhdysvallat) oli saksalainen näyttelijä, elokuvatuottaja, -ohjaaja ja -käsikirjoittaja.


title: Alfred Zeisler

text: Zeislerin ensimmäinen elokuva oli Fritz Langin ohjaama "Väsynyt kuolema", jossa hän toimi apulaisohjaajana. Zeisler teki elokuvaan "Rivalen" (1923) ensimmäisen käsikirjoituksensa. Hän tuotti urallaan 29 elokuvaa ja ohjasi 16.


title: Gerda Maurus

text: Gerda Maurus, syntyjään Gertrud Maria Pfiel, (25. elokuuta 1903 Breitenfurt, Ala-Itävalta, Itävalta-Unkari – 31. heinäkuuta 1968 Düsseldorf, Länsi-Saksa) oli itävaltalainen näyttelijä.


title: Gerda Maurus

text: Maurus esiintyi teattereissa ensimmäistä kertaa 15-vuotiaana Wienissä. Myöhemmin hän jatkoi teatteriuraansa Münchenissä kaupunginteatterissa ja 1920-luvun lopulla Berliinissä Deutsches Theaterissa.


title: Gerda Maurus

text: Ensimmäisen elokuvaroolinsa Maurus teki Fritz Langin vakoilujännärissä "Vakoilija". Lang piti Mauruksen esiintymisestä niin paljon, että tämä näytteli myös Langin seuraavassa elokuvassa "Matka kuuhun".


title: Gerda Maurus

text: Maurus näytteli noin kahdessakymmenessä äänielokuvassa, muttei saanut erityisen suurta suosiota. Hän keskittyikin enemmän teatterilavoille. Maurus esiintyi teattereissa Berliinissä, Wienissä, Münchenissä ja Düsseldorfissa.


title: Gerda Maurus

text: Vuonna 1937 Maurus meni naimisiin ohjaaja Robert A. Stemmlen kanssa. Parin ainoa lapsi, Philine, syntyi 1943.


title: Cervélo TestTeam

text:
Cervélo TestTeam (UCI-tunnus CTT) oli maantiepyöräilyn ammattilaistalli, joka toimi vuosina 2009–2010. Se kilpaili pääasiassa UCI Continental Circuits -tason kilpailuissa,
mutta osallistui myös UCI ProTour -kilpailuihin. Tallin pääsponsori oli pyöränvalmistaja Cervélo. Talli perustettiin vuonna 2008, kun Team CSC, joka oli pitkään käyttänyt Cervélon pyöriä, luopui niistä kauden jälkeen.
Cervélo TestTeamin joukkueessa ajoivat muun muassa Ranskan ympäriajon 2008 voittaja Carlos Sastre, kirimiehet Thor Hushovd ja Heinrich Haussler sekä Simon Gerrans, José Ángel Gómez Marchante ja Andreas Klier.


title: Cervélo TestTeam

text: Tallin toiminta loppui kauden 2010 jälkeen, ja se yhdistyi Garmin-tallin kanssa Garmin-Cervélo-joukkueeksi kaudelle 2011.


title: Sabbataari

text: Sabbataari on kristitty, joka viettää lepopäivää lauantaina sunnuntain sijaan. Tämä sapatti alkaa perjantai-illan auringonlaskusta ja päättyy lauantai-illan auringonlaskuun. Tätä viikoittaista sapattia vietetään maailman luomisen muistojuhlana. Omat työt ja askareet pannaan syrjään ja muistellaan Jumalan työtä. Merkittävin kristitty kirkko, joka harjoittaa sapattia, lienee Adventtikirkko. Sen jäseniä kutsutaan seitsemännen päivän adventisteiksi.


title: Mickey Mantle

text: Mickey Charles Mantle (20. lokakuuta 1931 – 13. elokuuta 1995) oli yhdysvaltalainen baseballpelaaja, joka pelasi New York Yankeesissa vuosina 1951–1968. Hän oli 16-kertainen All-Star-pelaaja ja pääsi National Baseball Hall of Fameen vuonna 1974. Hän oli kolmesti American Leaguen ”Most Valuable Player”, ja hänen pelipaitansa numero 7 on jäädytetty.


title: Mickey Mantle

text: Mantlen uraa kuitenkin varjosti jossain määrin osteomyeliitti, jonka hän sai nuorena. Mantlelle kehittyi myös alkoholiongelma; hän oli vuosikymmenten ajan alkoholin väärinkäyttäjä. Hän sairasti C-hepatiittia sekä kirroosia ja kuoli lopulta maksasyöpään Dallasissa. Kesäkuussa 1995 hänelle oli tehty maksansiirto.


title: Tapparan SM-liigakausi 2009–2010

text: SM-liigakaudella 2009-2010 Tapparan lopullinen sijoitus oli 7.


title: Tapparan SM-liigakausi 2009–2010

text: Villi kortti -kierros Tappara - Jokerit 2-1 (5-3, 4-5, 4-2)


title: Tapparan SM-liigakausi 2009–2010

text: Puolivälierät KalPa - Tappara 4-2 (4-1, 2-4, 3-2(jatkoerä), 2-3, 4-3 (jatkoerä), 2-1 (jatkoerä))


title: Tapparan SM-liigakausi 2009–2010

text: 1. TPS 2. HPK 3. JYP 4. KalPa 5. Lukko 6. HIFK 7. Tappara 8. Kärpät 9. Blues 10. Jokerit 11. SaiPa 12. Pelicans 13. Ässät 14. Ilves


title: Estadio Gran Parque Central

text: Estadio Gran Parque Central eli Parque Central on stadion Montevideossa, Uruguayssa. Stadion on Club Nacional de Footballin kotikenttä. Stadion oli yksi jalkapallon MM-kisojen 1930 areenoista: Parque Centralilla pelattiin kuusi 1. kierroksen peliä.


title: Keuruun vaakuna

text: Keuruun kaupungin vaakuna on saanut aiheensa maataloudesta ja seudulla aikoinaan kirkkoveneillä tehdyistä kirkkomatkoista.


title: Keuruun vaakuna

text: Vaakunan on suunnitellut Olof Eriksson, ja se vahvistettiin käyttöön 30. joulukuuta 1952. Vaakunan selitys on ”punaisessa kentässä kaksi hopeavarstaa ristikkäin ja yläpuolella hopealakio, jossa musta kirkkovene”.


title: Miss Teen USA

text: Miss Teen USA on Yhdysvalloissa vuosittain vuodesta 1983 järjestetty kauneuskilpailu.


title: Stephen Albert

text: Stephen Albert (6. helmikuuta 1941, New York City – 27. joulukuuta 1992) oli yhdysvaltalainen säveltäjä.


title: Stephen Albert

text: Albert aloitti musiikin harjoittamisen pianolla, ranskantorvella ja trumpetilla. Hän aloitti sävellysopintonsa 15 vuoden iässä Elie Siegmeisterin johdolla. Kaksi vuotta myöhemmin hän pääsi Eastman School of Musiciin, jossa opettajana oli Bernard Rogers. Sitten Alberto otti sävellystunteja Tukholmassa Karl-Birger Blomdahlilta ja opiskeli sen jälkeen perustutkintoon (1962) asti Joseph Castaldon johdolla Philadelphia Musical Academyssa. Vuonna 1963 hän työskenteli George Rochbergin kanssa Pennsylvanian yliopistossa.


title: Stephen Albert

text: Stephen Albert voitti 1985 musiikin Pulitzer-palkinnon sinfoniallaan RiverRun. Lisäksi hän sai Grammyn 1995 nykymusiikin sarjassa sellokonsertollaan, jonka oli levyttänyt Yo-Yo Ma. Albertin tunnettu oppilaansa oli Daniel Asia.


title: Stephen Albert

text: Stephen Albert sai surmansa auto-onnettomuudessa Cape Codissa vuonna 1992.


title: Henricus Albicastro

text: Henricus Albicastro (n. 1660 — aikaisintaan 1730) eli Giovanni Henrico Albicastro oli Johann Heinrich von Weissenburgin , lahjakkaan mutta nimettömänä sävellyksensä julkaisseen amatöörimuusikon pseudonyymi. Albicastro kasvoi Bieswangenin kylässä lähellä Pappenheimia keskisessä Baijerissa, ei kovin kaukana kylästä nimeltä Weissenburg ("Valkoinen linna" eli "Albicastro").


title: Henricus Albicastro

text: Johann Gottfried Walther otti Albicastron mukaan "Musicalisches Lexicon" -julkaisuunsa (1732) sillä erheellisellä oletuksella, että Albicastro olisi Sveitsistä. Niinpä tämä on monissa yhteyksissä määritelty sveitsiläiseksi muusikoksi. Hänet lienee kuitenkin luokiteltäva baijerilaislähtöiseksi italialaisen musiikkityylin edustajaksi, jonka tuotantoa julkaistiin niin Alankomaiden protestanttisessa kuin katolisessakin osassa.


title: EPV Energia

text: EPV Energia (ent. Etelä-Pohjanmaan Voima Oy) on vuonna 1952 perustettu energiayhtiö, joka keskittyy voimantuotanto-osuuksien hallinnointiin ja omistusarvon nostamiseen. EPV:n osakaskunta muodostuu pääosin yhdyskuntasektorin energiayrityksistä, jotka myyvät EPV:ltä hankkimaansa sähköä loppukäyttäjille ja tukkumarkkinoille. Yhtiö hankkii vuosittain 1 200 gigawattituntia lämpöä ja 4 000 gigawattituntia sähköä, joka on noin viisi prosenttia koko Suomen sähkön käytöstä.


title: EPV Energia

text: Vuonna 2013 konsernin liikevaihto oli 219 miljoonaa euroa ja henkilöstömäärä 55.


title: Tanssijan valinta

text: Tanssijan valinta on reggaeyhtye Soul Captain Bandin kolmas studioalbumi. Albumin julkaisi Wolfram ja se julkaistiin huhtikuussa 2004.


title: Tanssijan valinta

text: Albumi debytoi Suomen virallisen listan kuudennella sijalla, ja se pysyi listalla yhteensä 12 viikkoa.


title: Suggestopedia

text: Suggestopedia on Georgi Lozanovin kehittämä oppimismenetelmä, jossa omaksutaan tietoja, taitoja ja elämyksiä kokonaisvaltaisesti kaikkien aistien mielikuvaprosessien kautta. Tämän jälkeen niitä aktivoidaan oman elämyksen, kokemuksen ja ymmärryksen kautta. Lozanov ensin kehitti menetelmän suggestopediseen kielenopetukseen. Alan tutkimuksessa suggestopediaa on arvosteltu jo pitkään ja väitetty näennäistieteeksi.


title: Suggestopedia

text: Lozanovin (1980) mukaan suggestopedian onnistumisen edellytyksiä ovat ilo, tiedostamattoman ja tiedostetun yhdistäminen sekä persoonallisuuden koko kapasiteetin hyödyntäminen. Suggestopedia on luova ja kehittävä oppimismenetelmä, jossa on kyse mielen voimavarojen käytöstä. Tarkoituksena on edesauttaa oppimista alitajunnan energiaa vapauttamalla ja ottamalla mielen voimavarat käyttöön. Mielen huomio kiinnittyy itsestä pois, jolloin mahdolliset oppimisen esteet autetaan voittamaan. Suggestioiden käyttö tapahtuu harhauttamalla siten, että oppilaan huomio kiinnittyy muuhun kuin oppimisprosessiin ja oppiminen tapahtuu huomaamatta. Opiskelijat rentoutetaan ja opiskelusta pyritään tekemään miellyttävä asia. Suggestopediassa korostetaan oppimisen helppoutta, nopeutta ja tehokkuutta.


title: Suggestopedia

text: Suggestologia tutkii suggestion vaikutusta ihmiseen. Suggestologian soveltamista opetukseen sanotaan suggestopediaksi. Suggestopedian peruskäsite on suggestio. Suggestio on osa kaikkea viestintää, sitä ei ole vain sanoissa vaan myös sanattomassa viestinnässä kuten äänessä, eleissä, ilmeissä, liikkeissä, väreissä, sisustuksessa ja kuvissa.


title: Suggestopedia

text: Suggestio siis merkitsee viestintätekijää, joka ilmaistaan ”ehdotettaessa”, että persoonallisuus tekisi valintansa, valitsisi – sekä järkiperäisesti että intuitiivisesti ja omien rakenteellisten taipumusten ja tilanteensa mukaisesti – laajasta mahdollisuuksien joukosta ärsykekokonaisuuksia. Nämä ovat mutkikkaasti kytkeytyneet, tiivistyneet, koodautuneet, symboloituneet ja vahvistuneet toisiinsa.


title: Suggestopedia

text: Tärkeimpinä suggestokeinoina voidaan mainita auktoriteetti, vastaanottavaisuus, kommunikaation eli viestinnän kaksi tasoa, intonaatio, rytmi sekä luova pseudopassiivisuus.Suggestopedia soveltuu yksilöopetuksesta maksimissaan 20 hengen ryhmille. Sitä suuremmat ryhmäkoot ovat usein este suggestopedian käytölle. Suggestopedia oppimismenetelmänä soveltuu sekä lapsille että aikuisille. Tunnetuin suggestopedian soveltamisalue on suggestopedinen kielenopetus.


title: Suggestopedia

text: Suggestopediaa on käytetty oppimismenetelmänä 1970-luvun lopulta lähtien. Suomessa suggestopedinen menetelmä on ollut käytössä 1980-luvun alkupuolelta lähtien ensisijaisesti aikuisopiskelijoiden kielten opetuksessa, mutta hyviä tuloksia saatu myös muista oppiaineista ja eri kouluasteilta. Kaskenviita (2005) on tutkinut suggestopediaa äidinkielen ja kirjallisuuden opetuksessa ja hänen mukaansa suggestopedia sopii kaikenikäisille oppilaille. Eri-ikäisinä sitä voidaan hyödyntää hieman eri tavoilla: rauhoittuminen (esikoulu), kokonaisvaltaistaminen (alakoulu), jännittämisen esto (yläkoulu) ja leikinomaisuuden ylläpito (lukio). Suggestopediaa on käytetty oppimisen avuksi myös biologian opetuksessa. Suggestopediaa on kokeiltu menestyksellisesti myös musiikin opetuksessa. Sitä voidaan käyttää sekä musiikin teorian ja tekniikan (erilaiset soittimet) oppimiseen että silloin kun valmistaudutaan esittämään musiikkia.


title: Suggestopedia

text: Suggestiivista valmennusta tai jopa hypnoosia on käytetty urheilijoiden psyykkisen suorituskyvyn kehittämiseen. Silloin tavoitellaan parannusta motivaatioon, keskittymiskykyyn ja henkiseen suorituskykyyn. Lopullinen tavoite on tietysti tulosten parantaminen. Suggestopedinen menetelmä soveltuu kivun tunteen poistamiseen tai lieventämiseen eli se on myös hyvin käyttökelpoinen terapeuttinen menetelmä. Samalla tavalla suggestopediasta on hyötyä kehitysvammaisten opetuksessa kun rentoutumisen avulla päästään suhtautumaan asioihin uteliaasti ja leikkien eikä sosiaalistumisen mukanaan tuomat estot kahlitse luovaa tarmoa. Suggestopedisen opetusmenetelmän käytöstä ammatillisessa koulutuksessa on hyvin vähän raportoituja esimerkkejä, vaikka teoriassa mikään ei estä tämän menetelmän käyttöä. Tiedetään kuitenkin, että suggestopediaa on sovellettu menestyksellisesti muun muassa tuotesuunnittelussa mielikuvien avulla.


title: Suggestopedia

text:
Mielikuvaohjelma voi olla jokin tarina tai satu ja se kestää noin 15–20 minuuttia. Satu herättää jokaisessa kuulijassa tai lukijassa ainutkertaisia mielikuvatapahtumia. Mielikuvaohjelmien tarkoituksena on elävöittää sitä materiaalia jota halutaan oppia. Tarinan kertominen kuulijoiden ollessa sopivassa mielentilassa mahdollistaa suurien asiakokonaisuuksien käsittelyn, sekä kattavan aihepiiriä käsittelevän sanaston oppimisen. Aihepiirin sanaston pohjalta kirjoitetaan vapaasti ikään kuin käsikirjoitus mielen elokuvaa varten.
Mielikuvaohjelma sisältää tilanteita, toimintoja ja käsitteitä, joita oppilaiden tulisi ymmärtää ja myöhemmin kiteyttää muistiinsa. Usein mielikuvaohjelman ideana on ollut matka tai aikatilassa tapahtuva normaali toiminto, johon kuulijoiden on helppo samaistua. Mielikuvaohjelman luonne on paljous. Oppilaan tulee tuntea, että havaintoa, tietoa, taitoa ja kokemusta tulee paljon. Tämä mahdollistaa suurien kokonaisuuksien pääsyn muistitoimintoihin vastaamaan aivojen luonnollista toimintaa, joka koko ajan vastaanottaa eri aistimodaliteettien mielteitä monessa tasossa nopeasti ja paljon.


title: Abdelmajid Ben Belgacem

text: Abdelmajid Ben Belgacem (, s. 4. helmikuuta 1986) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa ES Hammam Soussea.


title: Abdelmajid Ben Belgacem

text: Ben Belgacem aloitti ammattilaisuransa US Monastirissa kaudella 2006–2007. Hän toimi joukkueensa vakio hyökkääjänä yhdessä Hichem Essifin kanssa vuosina 2007–2010. Monastirin pudottua Tunisian pääsarjasta kauden 2009–2010 päätteeksi Ben Belgacem siirtyi ES Hammam Sousseen.


title: Abdelmajid Ben Belgacem

text: Tunisian maajoukkueessa Ben Belgacem pelasi ensi kerran 28. toukokuuta 2009 ystävyysottelussa Sudania vastaan.


title: Laulajan testamentti

text: Laulajan testamentti voi tarkoittaa seuraavia asioita:


title: Maher Hannachi

text: Maher Hannachi (, s. 31. elokuuta 1984) on tunisialainen jalkapalloilija, pelipaikaltaan keskikenttäpelaaja. Hän edustaa Libyan pääsarjassa pelaavaa Al-Ittihadia.


title: Maher Hannachi

text: Hannachi aloitti jalkapalloilun JS Metouian junioreissa, josta hän siirtyi vuonna 2005 Ligue Professionnelle 3:ssa pelanneeseen Kalâa Sportiin kolmeksi kaudeksi. Heinäkuussa 2009 Hannachi allekirjoitti viiden vuoden sopimuksen Tunisian pääsarjassa pelaavan US Monastirin kanssa. Avaus kaudellaan hän onnistui maalinteossa neljästi.


title: Maher Hannachi

text: Tammikuussa 2010 Hannachi siirtyi Libyan Al-Ittihadiin.


title: Maher Hannachi

text: Maajoukkueessa Hannachi pelasi ensi kerran 28. toukokuuta 2009 ystävyysottelussa Sudania vastaan.


title: Rolf Benirschke

text: Rolf Joachim Benirschke (s. 7. helmikuuta 1955) on entinen yhdysvaltalainen amerikkalaisen jalkapallon pelaaja. Hän pelasi NFL-tasolla vuosina 1977–1986 seuranaan San Diego Chargers. Hän oli kerran Pro Bowl -pelaajana. Vuonna 1983 hän sai Walter Payton Man of the Year Awardin.


title: Rolf Benirschke

text: Bostonissa, Massachusettsissa syntynyt Benirschke opiskeli Kalifornian yliopistolla Davisissa. Vuonna 1989 hän juonsi "Wheel of Fortune" -visailuohjelmaa.


title: Rolf Benirschke

text: Benirschke sairastui peliuransa aikana vakavasti colitis ulcerosaan. Verensiirrot aiheuttivat hänelle myöhemmin C-hepatiitin. Hän on julkaissut kirjan "Alive & Kicking". Benirschkellä on vaimo ja neljä lasta. Kaksi lapsista on Venäjältä adoptoituja.


title: Craig Rivet

text: Craig A. Rivet (s. 13. syyskuuta 1974 North Bay, Ontario, Kanada) on kanadalainen jääkiekkopuolustaja.


title: Craig Rivet

text: Rivet pelasi vuodet 1991–1994 OHL-joukkue Kingston Frontenacsissa. Ensimmäinen OHL-kautensa jälkeen Montreal Canadiens varasi Rivetin 3. kierroksella numerolla 68. Ensimmäiset aikuisten pelinsä Rivet pelasi kauden 1993–1994 aikana AHL-joukkue Fredericton Canadiensissa, mutta pelasi vielä suurimman osan kaudestaan OHL:ssä. Heti seuraavalla kaudella 1994-1995 Rivet pelasi ensimmäiset NHL-ottelunsa Montreal Canadiensissa. Montrealin vakio kokoonpanoon hän nousi kaudella 1997–1998. Kaudella 2000–2001 hän loukkasi olkapäänsä ja pelasi kaudella vain 26 ottelua. Hän pelasi Montrealissa kauteen 2006–2007 saakka, yhteensä 12 kauden ajan.


title: Craig Rivet

text: Kaudella 2006–2007 Rivet siirtyi San Jose Sharksiin kesken kauden. Vaihdossa Montreal sai puolustaja Josh Gorgesin ja ensimmäisen kierroksen varausoikeuden. Rivetin yhden kauden piste-ennätys on kaudelta 2007–2008, jolla hän teki San Jose Sharksissa 74 ottelussa tehot 5+30=35. Kaudeksi 2008–2009 Rivet siirtyi Buffalo Sabresiin, jota hän edusti helmikuuhun 2011 asti. Hän siirtyi kesken kauden 2010–2011 Columbus Blue Jacketsiin waiver-listan kautta. Rivet pelasi kauden loppuun Blue Jacketsissa ja siirtyi seuraavaksi kaudeksi ECHL:ssä pelaavaan Elmira Jackalsiin.


title: Craig Rivet

text: Rivet on pelannut toistaiseksi yhdet MM-kisat vuonna 2003. Hän voitti kultaa Kanadan paidassa.


title: Isaac M. Wise Temple

text: Isaac M. Wise Temple (aiemmin Plum Street Temple) on rabbi Isaac Mayer Wisen kunniaksi pystytetty synagoga Cincinnatissa, Ohiossa. Se liitettiin National Register of Historic Places -rekisteriin vuonna 1972. Useat amerikkalaiset synagogat ovat saaneet arkkitehtonisia vaikutteita Plum Streetin temppelistä ja Tempelgassen synagogasta.


title: North Pole (Alaska)

text: North Pole on kaupunki Fairbanksin metropolialueella Alaskassa. Vuoden 2009 arvion mukaan kaupungin asukasluku oli tuolloin 2 226. Kaupungin nimi tarkoittaa pohjoisnapa, mutta tosiasiassa kaupunki sijaitsee yli 2 700 kilometriä sieltä etelään. Kaupungin nykyinen pormestari on Doug Isaacson.


title: North Pole (Alaska)

text: Joka vuosi sadattuhannet ihmiset lähettävät kaupunkiin kirjeitä joulupukille. Kaupunkiin keskittyy jonkin verran turismia, ja sen suurin houkutin on joulupukin mukaan nimetty lahjakauppa "Santa Claus House", jonka pihalla on maailman suurin lasikuidusta valmistettu joulupukki. Kaupungin yleinen teema on joulupainotteinen, ja sen katuja ja rakennuksia onkin nimetty joulupukin ja muiden talvisten aiheiden mukaisesti. Talvella kadut koristellaan joulukoristein. Kaupungissa sijaitsee muutamia kouluja.


title: North Pole (Alaska)

text: North Pole sijaitsee 20 kilometriä Fairbanksista etelään Richardsonin moottoritien varrella. Kaupungin pinta-ala on 10,9 km², josta 0,1 km² on vettä. Kaupungissa on talvisin kylmä mannerilmasto, jolloin kylmimmän kuukauden minimikeskilämpötila on alle −20 °C ja kesäisin lämmin, lämpimimmän kuukauden maksimikeskilämpötila on yli +20 °C. Kaupungissa nähdään hyvin usein revontulia, esimerkiksi läheisessä Fairbanksin kaupungissa yli 200 päivänä vuodessa.


title: Carl Gustaf Borg

text: Carl Gustav Borg (23. lokakuuta 1823 Vihanti – 23. helmikuuta 1895 Helsinki) oli suomalainen yliopiston lehtori, kirjailija, kanslianeuvos, kääntäjä ja suomen kielen opettaja.


title: Carl Gustaf Borg

text: Borgin vanhemmat olivat Ruoveden kirkkoherra Karl Jakob Borg ja hänen 1. vaimonsa Kristina Elisabet Frosterus. Borg kävi Oulun triviaalikoulua 1834–1839 ja Turun lukiota 1839–1842 päästen ylioppilaaksi 1842.


title: Carl Gustaf Borg

text: Borg toimi Helsingin yliopiston suomen kielen lehtorina 1854–1861 ja oli yliopiston historiallis-filosofisen tiedekunnan kuraattorina 1854–1858. Hän oli suomenkielen kääntäjänä ja tulkkina Suomen senaatissa 1857 sekä 1861–1875 ja opetti suomen kieltä Helsingin yksityislyseossa 1855–1857 ja Helsingin tyttökoulussa 1857–1865. Borg oli Suomalaisen Kirjallisuuden Seuran sihteerinä 1861–1862 ja seuran rahastonhoitajana 1865–1875.


title: Carl Gustaf Borg

text: Borg oli Suomen Yhdyspankin vt. johtajana 1864–1866 ja 1867, Suomen Pankin pankkivaltuusmiehenä 1867–1875 ja tirehtöörinä Suomen valtiokonttorissa 1875–1880. Hän sai kanslianeuvoksen arvon 1880. Borg oli mukana säätyvaltiopäivillä 1863–1864, 1867 ja 1872 talonpoikaissäädyn jäsenenä.


title: Carl Gustaf Borg

text: Borg kuului ruotsalais-suomalaiseen sanakirjakomiteaan 1852–1853 ja hän oli myös 1862 jäsenenä komiteassa joka antoi lausuntonsa suomen kielen kelpoisuudesta virkakieleksi.


title: Osman Saleh Mohammed

text: Osman Saleh Mohammed (s. 1948) on eritrealainen poliitikko. Hänestä tuli maan opetusministeri vuonna 1993. Vuonna 2007 hän nousi ulkoministeriksi.


title: Osman Saleh Mohammed

text: Osman Saleh Mohammedilta evättiin viisumi Kanadaan, koska hän oli kuulunut aikoinaan Eritrean kansan vapautusrintamaan.


title: Olivia

text: Olivia on latinalaisperäinen naisen etunimi, Oliver-nimen naispuolinen vastine.


title: Olivia

text: Suomessa nimi Olivia on toukokuuhun 2018 mennessä annettu 20 037 naiselle ja ainakin kolmelle miehelle. Nimi on huomattavasti yleistynyt 1980-luvulta lähtien ja erityisesti vuosituhannen vaihteen jälkeen. Olivian nimipäivä on 29. toukokuuta.


title: Edmund von Berg

text: Carl Heinrich Edmund von Berg (30. marraskuuta 1800 Göttingen – 20. kesäkuuta 1874 Schandau, Saksi) oli saksalainen vapaaherra ja ylimetsäneuvos. Hän matkusteli laajasti ja hän oli perehtynyt monien Euroopan maiden metsänhoitoon. Hänen vuoden 1858 tarkastusmatkallaan oli huomattava vaikutus Suomen metsänhoidon kehitykseen.


title: Edmund von Berg

text: Von Bergin isä oli Göttingenin yliopiston professori. Myöhemmin isä siirtyi Oldenburgin suurherttuakunnan palvelukseen. Aluksi Edmund von Bergiä opetti kotiopettaja, mutta lukion hän kävi Hannoverissa ja Bückeburgissa. Kaksivuotisen Dreisigackerin metsäakatemian jälkeen von Berg opiskeli Göttingenin yliopistossa matematiikkaa, luonnontieteitä ja oikeustiedettä. Von Berg astui vuonna 1820 apulaismetsänhoitajana Hannoverin valtionmetsien palvelukseen. Vuonna 1821 hän aloitti opettajana metsäkoulussa, jossa hän opetti metsästystä, metsätuhotiedettä ja metsäteknologiaa. Von Berg nimitettiin ylimetsänhoitajaksi vuonna 1830. Aluksi hän toimi Clausthalissa, mutta vuodesta 1833 hän johti tärkeää Lauterbergin ylimetsänhoitajapiiriä. Vuonna 1845 von Berg siirtyi Hannoverin valtionmetsien palveluksesta Tharandtin metsäakatemian johtajaksi, jossa tehtävässä hän toimi vuoteen 1866 asti. Vuonna 1866 hän siirtyi eläkkeelle, mutta jatkoi edelleen tutkimustyötä. Esimerkiksi vuonna 1871 ilmestyi Saksan metsien ja metsätalouden historia. Von Berg kuoli vuonna 1874.